Turistička organizacija Srbije - Kongresni biro, u ponedeljak, 03. decembra 2018., organizovala jedodelu priznanja Kongresnim ambasadorima u hotelu Hilton u Beogradu.\nNa ovom važnom skupu prisustvovali su i obratili se visoki zvaničnici Vlade Republike Srbije, Turističke organizacije Srbije kao i direktor za Evropu najprestižnije kongresne asocijacije na svetu ICCA. Posebno su istaknutido sada postignuti rezultati i perspektive daljeg razvoja kongresne industrije imajući u vidu da industrija poslovnih putovanja pruža usluge visoko platežnim gostima.\nOd 2007. godine formiranja Kongresnog biroa,Srbija je sa 69. mesta u svetu i 11 održanih kongresa, prema podacima Međunarodne kongresne asocijacije – ICCA, u 2017. godini došla na 42. poziciju sa 72 održanih međunarodnih kongresa. Ovo je šesta godina zaredom da su Srbija i Beograd u kategorijama zemalja i gradova među prvih 50 destinacija u svetu.


Ukoliko želite da upoznate sve agro potencijale opština u Srbiji, otkrijete sve prirodne lepote, bogatu istoriju i kulturu našeg naroda, pravi izbor za Vas je "Agro karavan", jedna od najgledanijih i najdugovečnijih emisija kanala Agro TV.\nNaš karavan iz nedelje u nedelju, već skoro tri godine, putuje iz jednog u drugo mesto.\nI, pored svega navedenog, otkriva čari prave domaće hrane i pruža korisne informacije o svim turističkim draguljima naše lepe zemlje.\nOve sedmice Agro karavan se zaustavio u Svrljigu, praktično rodnom mestu naše autohtone rase ovaca - svrljiške pramenke.\nIskusni ovčari ovog kraja predstaviće Vam sve vrline i mane ove rase i otkriti zašto ovdašnje jagnje ima poseban i neodoljiv ukus.\nJedan od najstarijih čuvara tradicije svrljiškog kraja, koji je duh ovog mesta proneo kroz čitav svet, svakako su jedinstvene svrljiške troglasne gajde i na njima odsvirano čuveno kolo "Svrljiška rumenka".\nZbog toga će u ovoj epizodi posebno uživati ljubitelji pomalo zaboravljenih starih zanata jer će imati priliku da saznaju na koji način, od kojih materijala i za koliko vremena se prave ove jedinstvene gajde.\nUz sve to, ali i mnoštvo drugih edukativnih i korisnih priča, čućete i više nego zanimljivu storiju o speleologu Milutinu Veljkoviću i pećini Samar zahvaljujući kojima se Svrljig pre pola veka našao u čuvenoj Ginisovoj knjizi rekorda.\nAgro karavan možete pratiti premijerno svake nedelje u 16 časova na kanalu Agro TV.\nAgro karavan 16.08.2020. NAJAVA\nAgro TV vas ove nedelje vodi u Čoku


PODRŠKA PORODICI 700.000 EVRA za BEBE zaposlenih u MK GROUP i PORODILIŠTA U REGIONU – Plodna Zemlja\nKAD NE SKIJATE MOŽETE DA ŠETATE Jahorina planina zdravlja, sve o stazi LJUBAVI, ZDRAVLJA, OLIMPIJSKOJ stazi i SPRORTSKO-REKREATIVNOJ stazi\nPODRŠKA PORODICI 700.000 EVRA za BEBE zaposlenih u MK GROUP i PORODILIŠTA U REGIONU\nPetu godinu zaredom, MK Group u okviru programa ,,Podrška porodici“ nagrađuje svoje zaposlene u Srbiji, Hrvatskoj, Sloveniji i Crnoj Gori, koji su se tokom godine ostvarili u ulozi roditelja. U 2021. ova regionalna grupacija bogatija je za 152 bebe, a ukupna suma izdvojena za tu namenu iznosi više od 6,5 miliona dinara.\n,,MK Group već pola decenije dodeljuje novčane subvencije zaposlenima koji su postali roditelji. To je jedna lepa tradicija koja govori o odgovornosti i brizi za zaposlene. Na ovaj način pokazujemo da smo uz naše kolege u značajnim i posebnim momentima. Do sada je kroz program „Podrške porodici“ nagrađeno 700 porodica i 1.150 beba ukupnom sumom koja prelazi 37 miliona dinara“, istakao je Mihailo Janković, generalni direktor MK Group, na regionalnom skupu koji je organizovan u Beogradu ovim povodom.\nJelena Galić, predsednica Izvršnog odbora AIK Banke, navela je da i bankarska grupacija realizuje isti program za svoje zaposlene u AIK Banci i Gorenjskoj banci. ,,Izuzetno mi je drago da već drugu godinu zaredom baš iz naše bankarske grupe dolazi najveći broj novorođenih beba, i da ih ove godine ima još više nego prošle. Uvek se radujemo novim članovima naše AIK porodice, i upravo zato, kao banka okrenuta budućnosti, ulažemo u decu i nove naraštaje“, ukazala je gđa Galić na događaju.\nOve godine „Podrška porodici” je proširena u veliki društveno odgovorni projekat ukupne vrednosti 700.000 evra. U okviru njega realzuju se donacije porodilištima širom regiona. Tim povodom, na regionalnom skupu učestvovali su i predstavnici porodilišta iz Srbije, Slovenije, Hrvatske, Crne Gore i Bosne i Hercegovine. Oni su zajedno sa potpredsednikom MK GroupAleksandrom Kostićem simbolično obeležili početak realizacije donacija.\n,,Dolazak deteta važan je trenutak za život svake porodice, ali i za ceo narod. Upravo to je bio motiv da naš program „Podrške porodici“ proširimo. Ove godine podržavamo ne samo porodice naših zaposlenih, već i buduće roditelje u zemljama regiona u kojima poslujemo. Cilj nam je da pružimo sistemsku podršku porodičnoj politici i merama za podsticaj nataliteta. U čitavom regionu godišnje se rodi oko 140.000 beba, i mi želimo da pomognemo da dođu na svet u što boljim uslovima“, izjavio je g. Kostić. On se zahvalio predstavnicima porodilišta koji su svojim prisustvom uveličali regionalni skup, ali i ministrima zdravlja iz pomenutih zemalja regiona koju su pružili podršku ovom projektu i pomogli u izboru porodilišta kojima su dodeljene donacije.\nU Srbiji je izabrano porodilište KBC ,,Dr Dragiša Mišović“. „Ovim putem zahvaljujemo kompaniji MK Group i AIK Banci na donaciji koju ćemo iskoristiti za renoviranje prijemnog odeljenja i proširenje kapaciteta ambulanti za preglede trudnica. Nama je ovo veoma bitno, pošto smo u ovoj godini već dostigli rekordan broj porođaja, a planiramo da u narednim godinama taj broj bude veći. Na ovaj način ćemo unaprediti kvalitet usluge i skratiti vreme čekanja budućih majki kako bismo opravdali reputaciju najboljeg porodilišta u Srbiji”, istakla je dr Slađana Mihajlović, upravnica Bolnice za ginekologiju i akušerstvo KBC „Dr Dragiša Mišović“ Dedinje.\nPored ove zdravstvene ustanove, donacije u okviru programa ,,Podrška porodici“ realizuju se u još šest porodilišta u regionu. U njima se ukupno svake godine rodi oko 16 hiljada beba. Renovirana odeljenja, odnosno novu opremu i uređaje dobiće i porodilište Univerzitetsko kliničkog centra Ljubljana, porodilište ,,KBC Sestre milosrdnice“ u Zagrebu, porodilišta Opšte bolnice ,,Danilo I“ na Cetinju i Opće bolnice ,,Prim. Dr Abdulah Nakaš“ u Sarajevu, kao i ginekološko-akušerska odeljenja Bolnice ,,Dr Mladen Stojanović“ u Prijedoru i Bolnice Gradiška.\nTagovi"Podrška porodici" Aleksandar Kostić Bebe Jelena Galić Mihailo Janković MK Grupa Zaposleni\nSEKOPAK i DELEZ SRBIJA Najmlađi sakupili više od jedne tone PET ambalaže za reciklažu\nPrivreda Srbije i Crne Gore želi otvoreno tržište i ukidanje barijera za poslovanje


Boris Petrović glasovima publike ušao top 5 finalista\nKategorija: Dobre Vesti našeg grada, Muzika iz Zrenjanina, Poslednje vesti Zrenjanin\nU osmoj finalnoj večeri Prvog glasa Srbije koju su gledaoci Prve televizije sinoć pratili takmičari su pevali pesme po izboru publike, a za njih se glasalo putem zvaničnoj internet sajta ove televizije.\nTakmičenje je napustila Sanja Dimitrijević koja je iako sinoć u najboljem izdanju ipak bila po odluci žirija za nijansu slabiji kandidat od Zorana Zoje Stanića koji iz pevačkog duela izašao kao pobednik i ostao u top 5 takmičara.\nI Boris Petrović još jednom je sačuvan zahvaljujući vernoj publici iako je prvo izvodjenje pesme Brajana Adamsa bilo kritikovano od strane žirija.\nU drugoj pesmi „Lažem sebe da mogu bez tebe“ Boris se nešto bolje snašao i dobio smernicu od člana žirija mareta da ostane da pliva u pop vodama i pravcu koji gaji Toni Cetinski jer je tu pokazao pravu snagu svog vokala.\nRuku na srce Boris je sinoć imao najlošija izvodjenja od svih kandidata i uprkos tome ponovo je sačuvan. U šali Boris je napisao da je i on fikus poput Vlade Geoergieva u ovom takmičenju jer ne odlučuje ni on o ishodu.\nGlobalna ocena žirija je da su se svi takmičari popravili sa interpretacijama.\nBiblioteka ponavlja dobitnu kombinaciju\nTagovi Boris Petrovićprvi glas srbije\nBoris Petrović: Umro mi je otac, a moram da pevam\nBoris Petrović nastupio u Podgorici pred hiljadama fanova


ponedeljak, 08 januar 2018 13:27\nCarinici tokom praznika otkrili marihuanu i devize\nNa graničnim prelazima Vatin i Horgoš, carinici su 6. i 7. januara 2018. godine sprečili dva pokušaja krijumčarenja i zaplenili kilogram marihuane i 13.000 neprijavljenih evra.\nponedeljak, 08 januar 2018 12:53\nponedeljak, 08 januar 2018 12:37\nRegistarske tablice sa "kvačicama" važe do roka zamene saobraćajne dozvole\nponedeljak, 08 januar 2018 09:16\nponedeljak, 08 januar 2018 09:13\n"Pigmalion" u vršačkom pozorištu "Sterija"\nPredstava "Pigmalion" u izvođenju ansambra vršačkog pozorišta "Sterija" zakazana je za 16. januar, na Velikoj sceni NP Sterija, sa početkom od 12 časova.\nponedeljak, 08 januar 2018 09:05\nOdobren projekat hipoterapije u Vršcu\nVršačkom Udruženju paraplegičara i kvadriplegičara "Parakvad VŠ" odobrena je realizacija projekta Hipoterapije, odnosno terapijskog jahanja, namenjenog osobama sa invaliditetom. Ovaj projekat, kako je najavljeno, trebalo bi da počne da se realizuje na proleće.\nponedeljak, 08 januar 2018 08:25\nponedeljak, 08 januar 2018 08:10\nOrganizovan 38. "Novogodišnji uspon na Lisičiju glavu"\nPSD "Železničar Vršac" organizovao je svoju prvu akciju u Novoj godini - "Novogodišnji uspon na Lisičiju glavu".\nponedeljak, 08 januar 2018 08:04\nNastup benda Artan Lili u Vršcu\nDom omladine Vršac (DOV) u petak 12. januara sa početkom od 22 sata, organizuje koncert benda Artam Lili.


Kultura koučinga i digitalne agende u poslu – Business Coaching\nHomeKoučingKultura koučinga i digitalne agende u poslu\n25/07/2018 Jelena Pavlović 0\nOrganizaciona kultura je nedavno postala odzvanjajuća reč, posebno sa porastom pokreta digitalnih transformacija koji zahtevaju kulturnu podršku za obim predviđenih promena u poslovanju. Možda je značaj organizacione kulture bio najbolje opisan u poznatoj izreki Pitera Drukera gde kultura može da pojede strategiju za doručak. Može se reći da se ovo odnosi i na digitalnu strategiju.\nJedan od načina usklađivanja kulture i digitalne strategije je preko kulture koučinga. Mogli bismo da kažemo da je ovo vrsta organizacione kulture koja koristi koučing kao način rada u celoj organizaciji. Ovo znači da koučing postaje strateški prioritet i sredstvo za rast organizacije. Zamislite da možete da postignete otvoreniju komunikaciju umesto izbegavanja teških tema; ili povećanje odgovornosti umesto igre krivice; ili smislene 360 povratne informacije koje promovišu istinsko angažovanje, posebno za milenijumce koji zahtevaju povratne informacije. Možda najvažnije od svega, zamislite da organizaciono učenje počne da funkcioniše tako da postane opipljivo. Kao ilustracija, Lew Platt, bivši CEO Hewlett-Packarda je rekao: „Kada bi HP samo znao šta HP zna, bili bismo tri puta produktivniji.“ Kultura koučinga je jedan od načina da se stekne širi pristup svim znanjima, iskustvu i kreativnim idejama koje postoje u organizacijama.\nKoji procesi i prakse treba da postoje da bi se uspostavila organizacija za kulturu koučinga? Odluka top menadžmenta da je koučing potreban, ili barem dobrodošao. Menadžerska odluka da počne manje da koristi komandni i kontrolni pristup, a više koučing stil vođstva. Ovo bi uključivalo ne samo koučing sesije 1 na 1 kako bi se svaki zaposleni posebno razvio, već i podučavanje njihovih timova. Previše često viđamo menadžere koji su zaduženi za individualni ili timski koučing zasnovan na par slajdova u powerpoint-u, a da zapravo nemaju znanje ni praksu. Treniranje menadžera za veštine individualnog i timskog koučinga obezbeđuje uobičajeno razumevanje uslova i praksi vezanih za koučing. Na kraju, kako bi se koučing kultura podržala, mora da bude integrisana u šire HR prakse, kao što je zapošljavanje ili upravljanje učinkom.\nOvo su neki od uobičajenih temelja intervencije koučing kulture, koji postoje najmanje jednu deceniju. Međutim, digitalno doba je donelo neka nova sredstva za stvaranje koučing kulture u organizacijama. Ono što smo nedavno videli je brz razvoj tehnoloških alata koji implementaciju programa koučing kulture čine lakšom. Brojni start up-ovi su ponudili HR tehnološka rešenja koja koriste platforme kako bi podržali menadžment kulture, strategiju kulture ili pravovremene povratne informacije organizacije. Ove kulturalne aplikacije koje dolaze od start up-ova kao što su CulturelQq, Impraise, Tiny Pulse, Qualtrics ili SQN su sredstva nove generacije koja podržavaju razmišljanja u koučingu u celoj organizaciji. Oni takođe prenose važnu poruku da koučing više nije samo profesija, već sredstvo sa kojim zaposleni na svim nivoima moraju biti upoznati. Na neki način, porast ovih platformi kulture menadžmenta zapravo znači da HR mora prvo sebe da promeni kako bi bio spreman da podržava digitalne promene na putu za mnoge tradicionalne industrije.\nŠto se tiče organizacionih praksi u Srbiji, mnoge kompanije podučavaju svoj menadžment veštinama koučinga. Za neke složenije intervencije ugovaraju spoljne koučeve; tu i tamo se koriste kulturalna istraživanja ili kvalitativna dijagnostika. Kada je u pitanju obuka kouča, tu su Međunarodna Koučing Federacija(ICF) i Međunarodno Društvo za Psihologiju Koučinga(ISCP), programi koji osposobljavaju menadžere i interne koučeve tradicionalnim alatima i tehnikama. Kako mi ovo vidimo, individualni koučing je imao neku vrstu istorije u protekloj deceniji, dok su prakse timskog koučinga još uvek u začetku. Upravo ovo je razlog zašto treninzi timskog koučinga imaju ključnu ulogu u uspešnoj implementaciji programa koučing kulture u kompanijma koje posluju u Srbiji. Štaviše, u većini kompanija koje posluju u Srbiji još uvek nedostaje integrisani pristup koučing kulture koji ga povezuje sa širim HR praksama. HR tehnološka revolucija sa platformama kulture menadžmenta tek dolazi.\nŽivimo u vremenima uzbudljivim za poslovanje. U svetu se dešava još jedna tehnološka revolucija i kompanije pokušavaju da idu u korak sa promenom. HR odeljenja se suočavaju sa velikim izazovom vođenja kulturoloških smena potrebnih za podršku digitalnih transformacija. Vođenje projekata koučing kulture kako bi se podržala digitalna agenda je verovatno jedna od najuzbudljivijih i najizazovnijih funkcija današnjice. Rizik neuključenosti u kulturne projekte poziva Drukerovu metaforu za doručak. Međutim, povratak je takođe sjajan i opipljiv ne samo u poslovnom smislu, već i u smislu stvaranja radnih mesta u mnogo smislenijem okruženju.


Iz INEPS programa u Vojvodinu uloženo pola miliona evra | Autonomija\nU Vojvodini je kroz program bilateralne saradnje Italije i Srbije – INEPS u zadnje tri godine realizovano sedam projekata vrednost oko pola miliona evra, saopštili su danas predstavnici programa. Potpredsednik Skupštine Vojvodine Siniša Lazić rekao je da su dobri međunarodni odnosi i brojni projekti koji su unapredili život u brojnim vojvođanskim opštinama „dokaz da je Vojvodina moderna evropska regija“. „Nadam se da će nakon usvajanja novog Statuta Vojvodine doći do poboljšanja klime za strane investitore, novih ulaganja i boljeg standarda građana“, ocenio je Lazić.\nPredstavnica italijanske ambasade u Beogradu Ana Zambrano rekla je da će Vlada Italije podržati razvoj i napredak Srbije, kako bi što pre ušla u Evropsku uniju. Ona je rekla da je će od 2007. do 2013. godine u Srbiju ući oko 11,5 milijardi evra putem raznih projekata, a da je samo u poslednjih nekoliko meseci putem Evropske unije otvoreno 15 tendera za srpske investitore.\nPredstavnik Ministarstva ekonomskog razvoja Italije Vinćenco Donato rekao je da su projekti koji su realizovani u Srbiji napravljeni sa ciljem da se u njih uključe svi nivoi vlasti i da bi se poboljšao životni standard svih građana Srbije i Vojvodine.


Međunarodni Dan Muzike-Romskog Kulturnog Centra Pančevo\nHome AP Vojvodina Međunarodni dan muzike-Romskog kulturnog centra Pančevo\nJedna od aktivnosti “Romskog kulturnog centra Pančevo” iz Pančeva da se povodom “Međunarodnog dana muzike“ organizuje takmičenje u sviranju romske omladine koji sviraju različite muzičke instrumente i da oni najbolji kao nagradu dobiju muzički instrument.\nNa tu temu predsednik „Romskog kulturnog centra Pančevo“ iz Pančeva Stevan Jovanović je razgovarao sa profesorom Milošem Nikolić iz Subotice, koji je dao predlog da se poseti i novokneževačka muzička škola i upoznaju romska deca koja sviraju i imaju talenat a kao dokaz su njihove nagrade.\nU Novom Kneževcu su nas dočekali zamenik predsednika opštine Novi Kneževac Dejan Jančić, direktorica muzičke škole Aleksandra Neckov, profesor Zoran Ilić, korepetitor Arpad Serda i potpredsednik nacionalnog saveta Roma Miloš Roštaš.\nU ime SO Novi Kneževac, zamenik predsednika Dejan Jančić je rekao da je SO Novi Kneževac zainteresovana da se ne samo podrži ideja, već da se pruži sva neophodna pomoć talentovanoj deci.\nPotpredsednik Nacionalnog saveta romske nacionalne manjine Miloš Roštaš će animirati roditelje i decu da u što većem broju upisuju decu u muzičku školu.\nDirektor muzičke škole Aleksandra Neckov, profesor Zoran Ilić i korepetitor Arpad Serda su se zahvalili na poseti s nadom da će se neko od dece vratiti sa nagradom u novokneževačku muzičku školu.\nTakođe su bili prisutni i roditelji dece koji su izrazili zainteresovanost da njihova deca učestvuju na takmičenju.\nPrevious articleSofić i Ćutilo uručili humanitarnu pomoć za 70 povratničkih porodica u Posavskom kantonu\nNext articlePrijem pripadnika romske nacionalne manjine\nOBRAZOVANJEM IZ “ Tame”


Status putnika, a ne zemlje, da bude kriterijum za ulazak u EU - Biznis.rs\n25.11.2021 15:02 Autor: Vladimir Jokanović 2\nEvropska komisija predložiće da vakcine protiv Covid-19 važe devet meseci za putovanja u EU, a takođe će preporučiti da vakcinisani putnici imaju prioritet. EK...\nEvropska komisija predložiće da vakcine protiv Covid-19 važe devet meseci za putovanja u EU, a takođe će preporučiti da vakcinisani putnici imaju prioritet. EK će predložiti državama članicama da se ponovo otvore do 10. januara za sve koji su primili neku od vakcina koje je odobrila Svetska zdravstvene organizacija.\nSaopštenje o predlozima, koji pokrivaju putovanja izvan EU, očekuje se kasnije u četvrtak, prenosi Bloomberg, pozivajući se na nacrt izveštaja EK u koji je imao uvid. Vlade zemalja EU trenutno primenjuju različita pravila o trajanju vakcine, a EK nudi preporuke kako bi se pomirile razlike.\nIstovremeno, Evropski centar za prevenciju i kontrolu bolesti (ECDC) predložio je da se pojačivači (boosteri) vakcine protiv Covid-19 razmotre za sve odrasle osobe, što predstavlja značajnu promenu smernica, evropske agencije za javno zdravlje, prenosi Ekathimerini.\nZemlje širom EU bore se da se suprotstave četvrtom talasu pandemije različitim nivoima ograničenja, dok su stope vakcinacije neujednačene. Nemačka razmatra obaveznu vakcinaciju za neke ugrožene grupe, Italija je uvela ograničenja za nevakcinisane, a u Austriji je na snazi mera zaključavanja.\nBudući da broj slučajeva zaraze od Covid-19 nastavlja da raste širom Evrope, EK planira da od 1. marta ukine svoju belu listu zemalja iz kojih su svi putnici dobrodošli, bez obzira na status vakcinacije. Ulazak u EU od toga dana bio bi dozvoljen samo vakcinisanima i oporavljenima uz digitalni covid sertifikat.\nPrema onome što EK naziva „pojednostavljenim pristupom“ od 1. marta putovanja u EU bi u potpunosti zavisila od statusa putnika, a ne od zemlje porekla. Države članice bi trebalo da dozvole ulazak samo vakcinisanim i oporavljenim putnicima. Kao dodatna garancija tražio bi se dokaz o negativnom PCR tekstu onima koji su primili vakcine koje je odobrila SZO, a ne ECDC i onima koji su oporavljeni.\nRevidirana pravila bi takođe omogućila putovanje u EU za decu između šest i 17 godina koja su imala negativan PCR test pre polaska na put iako nisu vakcinisana. Članice EU mogle bi da zahtevaju dodatno testiranje nakon dolaska. Predlozi će ići na usvajanje u države članice EU.\nNakon podizanja kapaciteta od juna do oktobra evropske aviokompanije počele su da se povlače. Broj sedišta koja se nude na letovima u Austriji ove nedelje su za 39 odsto ispod nivoa iz 2019. godine, a pad u odnosu na početak novembra je tri odsto.\nAVIOSAOBRAĆAJ BIZNIS COVID-19 COVID-19 PASOŠI EVROPSKA KOMISIJA EVROPSKA UNIJA PANDEMIJA PUTNICI PUTOVANJA\nOlakšava se ulazak u zemlje EU vakcinisanim osobama iz "trećih zemalja"\nDa li jedan poreski obveznik po istom osnovu može da bude oporezovan u dve…\nPa ja sam se vakciniso sa 2 doze fajzer i trebalo bi mislim svi koji su zdrastveno sposobni da to i oni urade\n29.11.2021 #2 Author


U toku sertifikacija zlatarskog sira zainteresovanih proizvođača - Poljoprivredne vesti | Agroklub.rs\nIvana Živanić je lajkovala fotografiju na KLUB-u pre 30 minuta\nU Novoj Varoši, na čijoj teritoriji se godišnje proizvede oko 10.000 tona sira, u toku je sertifikacija punomasnog zlatarskog sira, jednog od najznačajnijih autohtonih belih sireva. U postupak dobijanja oznake i imena porekla uključeno je dvadesetak vlasnika registrovanih objekata za proizvodnju i preradu mleka, prenosi RTS.\nDnevno se preradi oko 10.000 litara mleka\n"U proces je ušlo 17 individualnih poljoprivrednih domaćinstava i četiri mlekare koje ukupno dnevno prerađuju oko 10.000 litara mleka, što je prevedeno na proizvodnju zlatarskog sira negde tonu do tonu i po na dnevnom nivou", ističe za Javni servis Milinko Šaponjić, savetnik za poljoprivredni i ruralni razvoj Nove Varoši.\nProizvodnja po standardima iz elaborata\nKako je navedeno na sajtu Zavoda za intelektualnu svojinu Republike Srbije postupak za ustanovljenje oznake geografskog porekla može da pokrene svako domaće fizičko ili pravno lice koje proizvodi na određenom geografskom području proizvode koji se obeležavaju nazivom tog geografskog područja, kao i udruženja, privredne komore, udruženja potrošača i državni organi zainteresovani za zaštitu imena porekla, strana fizička ili pravna lica.\nPostupak se pokreće podnošenjem prijave za ustanovljenje oznake geografskog porekla.\nPočetkom naredne godine i sertifikat?\nRukovodilac Odeljenja za LER Nova Varoš Marijana Đokić naglašava da im predstoji da u narednom svi zainteresovani proizvođači uđu u postupak sertifikacije kako bi dokazali da već proizvode zlatarski sir po standardima iz elaborata. Na korak do cilja uslediće višemesečna, zvanično kontrolisana proizvodnja, a onda, kako se očekuje početkom naredne godine, i sertifikat koji će potvrditi autentičnost zlatarskog, punomasnog sira sa ovog podneblja.\nOznaka geografskog porekla može da bude, i najčešće jeste, značajno marketinško sredstvo koje ovlašćenom korisniku garantuje prednost u odnosu na konkurenciju na tržištu, poštogarantuje kontrolisan i poseban kvalitet proizvoda i njegovo poreklo, ističe se na sajtu Zavoda.\nU Srbiji trenutno postoji ukupno 57 domaćih proizvoda sa oznakom geografskog porekla, među kojima su i poznati rtanjski čaj, sremski kulen, homoljski med, ariljska malina...\nPrerada mleka Milinko Šaponjić Zlatarski sir Sertifikacija Oznaka geografskog porekla Marijana Đokić Konkurencija na tržištu


NAROD I PRAVDA: ČETNIČKE PRIJETNJE 'KRVAVIM DRINAMA' POZIV SU INSTITUCIJAMA NA REAKCIJU I PATRIOTAMA NA OPREZ — Bosnjaci.Net\nNAROD I PRAVDA: ČETNIČKE PRIJETNJE 'KRVAVIM DRINAMA' POZIV SU INSTITUCIJAMA NA REAKCIJU I PATRIOTAMA NA OPREZ\nObjavljeno: 11. March 2019. 12:03:31\n„Pjevanje četničkih pjesama u kojima se prijeti silaskom četnika sa planina i novim 'krvavim Drinama' nisu nikakva koreografija i bezazleno okupljanje dokonih. To su jasne poruke mržnje sa ciljem izazivanja straha kod Bošnjaka, posebno povratnika na područje RS-a. Jasno je da postoji dovoljno elemenata da se odgovorni procesuiraju, ako za ništa drugo onda bar za izazivanje nacionalne i vjerske mržnje i upućivanje prijetnji. Policijske strukture i tužilaštva dužna su reagirati po službenoj dužnosti“, navodi se u saopćenju Naroda i pravde.\n„Mi tu borbu shvatamo kao našu historijsku obavezu prema svim žrtvama četničkih pokolja i zločina na Drini i širom Bosne i Hercegovine. Ne želimo i ne možemo zatvarati oči pred realnošću, a pozivi na nove 'krvave Drine' svjedoče, nažalost, da zločinačke snage ne samo da nisu poražene već su u jednom dijelu BiH potpuno normalizirane i prihvaćene kao politička paradigma“, stoji na kraju saopćenja.


“Svuda gdje postoji dobra saradnja lokalne i republičke vlasti možemo se pohvaliti dobrim rezultatima. Veoma je značajno da razvijamo Vukosavlje jer je to bio prostor bez ikakve značajne infrastrukture”, istakla je predsjednica Republike.\n“Mnogo posla ostaje da se uradi u narednom periodu, ali, kada postoji dobra veza republičkih i lokalnih vlasti, uspjeh je zagarantovan”, poručila je predsjednica Cvijanović.\n“Do sada su Centar za kulturu, koji treba da bude srce određenih okupljanja u ovoj lokalnoj zajednici i novi administrativni centar, bili neuslovni. Novi administrativni centar biće bolje organizovana služba i stanovnici će, samim tim, biti zadovoljniji što će usluge dobijati na jednom mjestu”, rekla je predsjednica Cvijanović i dodala da će biti razmotreno na koji način se mogu urediti školski objekti i stanica policije.\n“Izaći ćemo Vukоsavlju i ubuduće u susret, zadovoljni smo što ova opština napreduje i što zajedno radimo kao institucije lokalne i republičke vlasti”, naglasila je predsjednica Republike Srpske.


Reprezentativci BiH obavili trening za meč protiv Holandije, Zukanović ne igra zbog povrede – Haber.ba\nReprezentacija BiH će u trećem kolu UEFA Lige nacija u nedjelju u 18:00 sati na “Bilinom polju“ u Zenici odigrati utakmicu protiv Holandije.\nFudbalska “A” reprezentacija Bosne i Hercegovine danas je obavila trening uoči predstojećeg meča protiv selekcije Holandije u okviru Lige nacija.\nSutra (10.10.2020.) će biti održane službene medijske aktivnosti uoči utakmice UEFA Lige nacija Bosna i Hercegovina-Holandija.\nHolandija će sutra imati samo online konferenciju u hotelu “Hills“ na Ilidži s početkom u 19:45 sati.\nReprezentacija BiH će u trećem kolu UEFA Lige nacija (Grupa “A” elitne Lige “A”) u nedjelju u 18:00 sati na “Bilinom polju” u Zenici odigrati utakmicu protiv Holandije. Već 14. oktobra će BiH u Wroclawu biti gost Poljske.\nTeme:BiH - Holandija, fudbal, pred meč, reprezentacija BiH, Sarajevo, trening


bilino polje | CazinNET\nnsbih, fifa, bilino polje\nNogometni savez Bosne i Hercegovina (NSBiH) uputio je službenu žalbu Svjetskoj fudbalskoj federaciji (FIFA) zbog suspenzije stadiona Bilino polje.\nDisciplinska komisija FIFA-e izrekla je nedavno kazne za lošu organizaciju meča kvalifikacija za Svjetsko prvenstvo protiv Grčke 9. juna u Zenici, te je suspendovala stadion Bilino polje na jedan meč uz novčanu kaznu od 30.000 franaka.\nZenica suspendovana, Sarajevo neuslovno: Gdje će reprezentacija BiH dočekati Belgiju?\nbilino polje, belgija, bosna i hercegovina\nNakonn što je UEFA izrekla suspenziju stadiona Bilino polje, ostaje nejasno gdje će reprezentacija Bosne i Hercegovine igrati utakmicu kvalifikacija protiv Belgije.\nIako se očekivalo da će Zmajevi kvalifikacioni susret od velikog značaja igrati na nekom od sarajevskih stadiona, to po svemu sudeći neće biti slučaj.\nNaime, stadioni "Asim Ferhatović Hase" i "Grbavica" u ovom trenutku ne ispunjavaju uslove UEFA za odigravanje kvalifikacionih utakmica.\nBilino polje gubi UEFA-ine standarde?!\nbilino polje, uefa, radovi\nGradonačelnik Zenice Fuad Kasumović primio je predstavnike Nogometnog saveza Bosne i Hercegovine, generalnog sekretara Jasmina Bakovića, sekretara Izvršnog odbora Nihada Hodžića, direktora Odjela za licenciranje klubova NSBiH Adnana Džemidžića i direktora Trening-centra Zenica Aliju Porču.\nbh reprezentacija, bilino polje, grbavica\nOd sljedećeg kvalifikacionog ciklusa nogometna reprezentacija Bosne i Hercegovine igrat će domaće međunarodne utakmice na stadionu Grbavica!\nPrema ekskluzivnim informacijama do kojih je došao “Dnevni avaz”, razlog za odlazak iz Zenice nisu samo incidenti iz utakmice BiH – Grčka, zbog kojih Nogometnom savezu BiH prijeti drakonska kazna UEFA-e, a Bilinom polju suspenzija, već je to ideja koja se dugo razrađuje radi vraćanja našeg državnog tima u Sarajevo.\nDžeko konačno progovorio o tuči na Bilinom polju: Misteriozna izjava kapitena BiH\nedin džeko, bilino polje, izjava, zmajevi\nKapiten fudbalske reprezentacije Bosne i Hercegovine Edin Džeko sukobio se sa saigračem iz Rome Kostasom Manolasom nakon utakmice Bosna i Hercegovina - Grčka.\nGrci su u Zenici osvojili bod, odigravši neriješeno 0:0 na Bilinom polju, a nakon posljednjeg sudijskog zvižduka Dijamant se fizički sukobio sa grčkim defanzivcem, nakon što je ovaj uputio pogrdne riječi prema bh. navijačima.\nNakon toga pomoćnik selektora BiH Stephane Gilli nokautirao je jednog reprezentativca Grčke, a na samu utakmicu bačena je velika ljaga.\nBaždarević Džeku i Pjanića okrivio za kiks protiv Grka?\nmehmed baždarević, zmajevi, edin džeko, miralem pjanić, bilino polje\nMehmed Baždarević, selektor nogometne reprezentacije BiH nakon utakmice protiv Grčke u kojoj smo propustili veliku šansu da prestignemo direktnog konkurenta za plasman na SP u Rusiji, krivca čini se traži u svima osim u sebi.


Airbnb Luxe - nova platforma sa luksuznim smeštajem - Ženski magazin - Horoskop, ljubav, fitness i zdravlje\nPre jedanaest godina, Brajan i Džoi su naduvali tri dušeka u svom stanu u San Francisku i Airbnb je rođen. Odatle se priča proširila po sobama, pa po čitavom stanu, pa čak i u butik hotelima. Pre nekoliko dana osnivači Airbnb-a predstavili su novu luksuznu verziju - Airbnb Luxe.\nAirbnb Luxe pruža pristup jedinstvenom i zaista spektakularnom smeštaju. Putnici mogu provesti noć u kućama, koje su prava luskuzna destinacija, u nagrađivanim domovima na Novom Zelandu ili u Južnoj Africi, u francuskim dvorcima ili u istorijskim vilama u Toskani. Čitava platforma objedinjuje više od 2.000 domova, od kojih svaki mora preživeti izuzetno rigoroznu procenu koja se sastoji od 300 + kriterijuma za postizanje ispravnih standarda u dizajnu i funkciji. Kada gosti bukiraju smeštaj preko ove platforme, biće im dodeljen „dizajner putovanja“ koji je na usluzi 24 sata i pobrinuće se za detalje kao što su čekiranje, rezervacije u restoranima, planiranje lokalnih aktivnosti i organizovanje dodatnih usluga kao što su dadilje za decu, lični treneri, vozači ketering i dr.\nU galeriji možete videti neke od najluksuznijih kuća.\nPROČITAJTE SLEDEĆI TEKST: Kako bezbedno putovati sa detetom?


Principi javne uprave - Seminar za organizacije civilnog društva - Centar za evropske politike Dvodnevni seminar, koji je okupio preko 30 organizacija civilnog društva, održan je u Beogradu 14. i 15. decembra. Cilj seminara je bio da s Principi javne uprave koje je razvila SIGMA/OECD predstave široj grupi lokalnih organizacija civilog društva iz cele Srbije. Učesnici su imali prilike da od eksperata SIGMA programa saznaju o Principima javne uprave, učestvuju u radionicama i premijerno pogledaju multimedijalne prezentacije koje se bave osnovnim oblastima reforme javne uprave koje je definisala SIGMA. Događaj je organizovao CEP u saradnji sa SIGMA u okviru projekta WeBER.\n" /> Principi javne uprave - Seminar za organizacije civilnog društva - Centar za evropske politike\nPrincipi javne uprave – Seminar za organizacije civilnog društva\nDvodnevni seminar, koji je okupio preko 30 organizacija civilnog društva, održan je u Beogradu 14. i 15. decembra. Cilj seminara je bio da s Principi javne uprave koje je razvila SIGMA/OECD predstave široj grupi lokalnih organizacija civilog društva iz cele Srbije. Učesnici su imali prilike da od eksperata SIGMA programa saznaju o Principima javne uprave, učestvuju u radionicama i premijerno pogledaju multimedijalne prezentacije koje se bave osnovnim oblastima reforme javne uprave koje je definisala SIGMA. Događaj je organizovao CEP u saradnji sa SIGMA u okviru projekta WeBER.\nSeminar je otvoren uvodnim napomenama Milene Lazarević, programske direktorke CEP-a, i Klasa Klasa, predstavnika SIGMA-e. Brajan Fin, stručnjak SIGMA, održao je uvodni govor o Principima javne uprave.\nPrva sesija se odnosila na oblast Strateškog okvira za reformu javne uprave. Gospodin Klaas je istakao značaj praćenja napretka reforme javne uprave. Nakon njegovog izlaganja, premijerno je puštena multimedijana prezentacija na tu temu. Sledeći deo seminara fokusirao se na drugo područije reforme javne uprave – Izradu i koordinaciju politika, koje je pratila druga multimedijalna prezentacija. Gospodin Primož Vehar, SIGMA ekspert, zaključio je prvi dan seminara govoreći o naredne tri oblasti reforme javne uprave: Javna služba i upravljanje ljudskim resursima, Odgovornost i Pružanje usluga.\nNakon svake sesije organizovane su interaktivne radionice koje je vodila Milena Lazarević, dajući priliku predstavnicima civilnog društva da aktivno učestvuju.\nDrugi dan seminara je počeo sesijom o upravljanju javnim finansijama, kao šestoj oblasti reforme javne uprave. Ovu temu su predstavili eksperati Brajan Fin i Erika Bozai, a zatim se usledila je još jedna inetraktivna radionica koju je vodio viši istraživač iz CEP-a Miloš Đinđić.\nPopodnevne sesije drugog dana bile su posvećene projektu WeBER. Sesije su vodili Milena Lazarević, Miloš Đinđić i Leopold Rollinger, menadžer ovog projekta. U fokusu prvog dela bile su Nacionalne radne grupe za reformu javne uprave, koje će se uspostaviti u okviru WeBER projekta. Druga sesija je bila posvećena metodologiji za praćenje reforme javne uprave koja se zasniva na SIGMA principima.\nEvropske integracije se nastavljaju i nakon referenduma\nOd Francuske do Slovenije: Zapadni Balkan u fokusu


Jeremić: Janković zaradio da bude prvi čovek opozicije. Srpska lista u Haradinajevoj vladi vrhunac beščašća - Jutarnji GLASnik\nHomeINTERVJUJeremić: Janković zaradio da bude prvi čovek opozicije. Srpska lista u Haradinajevoj vladi vrhunac beščašća\nJeremić: Janković zaradio da bude prvi čovek opozicije. Srpska lista u Haradinajevoj vladi vrhunac beščašća\nUlazak Srpske liste u vladu Ramuša Haradinaja je vrhunac beščašća, ocenio je Vuk Jeremić u Novom danu TV N1. Nacionalni interesi su, prema njegovoj oceni, tretirani na način koji će zahtevati krivični postupak protiv aktuelne vlasti u Srbiji. Jeremić smatra i da je Saša Janković zaradio da danas bude prvi čovek opozicije.\nFoto: Screenshot/ Youtube/ N1\nJeremić poručuje da je ulazak Srpske liste u vladu Ramuša Haradinaja na Kosovu, vrhunac beščašća s obzirom na to da je novi kosovski premijer “notorni ratni zločinac”. Kaže i da ne veruje u navode da je Srpska lista samostalno donela tu odluku, i tvrdi da su je vlasti u Beogradu naterale da “učestvuje u vređanju inteligencije građana”.\n“Mislim da Beograd nije imao nikakvo moralno pravo da zahteva, a zahtevao je od Srpske liste da uđe u tu vladu”, tvrdi Jeremić i ocenjuje da je reč o poruci predsednika Aleksandra Vučića Zapadu – da je u stanju da uradi sve, samo da nastave da ga podržavaju.\nJeremić tvrdi i da je aktuelna vlast obećala Zapadu da će priznati Kosovo, iako nema dokaze za takve tvrdnje.\n“Ne mogu da vam kažem dan, lokaciju, da sam bio prisutan na tom sastanku, niti sam razgovarao sa nekim ko je bio prisutan i to čuo, ali ukoliko posmatrate kontinuum razvoja kosovske priče u prethodnih pet godina, načina na koji se vlast postavlja u prethodnih pet godina, načina na koji opšti sa Zapadom, poruke koje dolaze sa Zapada, više je nego očigledno”, smatra on.\nJeremić kaže i da intimno veruje da su nacionalni interesi tretirani na način koji će zahtevati krivični postupak protiv aktuelne vlasti.\n“Verujem da će biti puno procesnih radnji nakon što ova vlast ode, ne samo u kontekstu zaštite nacionalnih interesa, već korupcije, kriminala, zloupotrebe javnih resursa”, poručuje on.\nNa primedbu da javno najavljuje suđenja, a da nema dokaze da je iko obećao priznanje nezavisnosti Kosova, Jeremić je rekao da su suđenja „baš zato i potrebna“ da bi se, kako je naveo, utvrdilo šta je ko i kome obećao.\n“Biće dosta suđenja, ozbiljnih, koja će imati svoj kraj, za razliku od onih koja je vodila ova vlast”, uveren je on.\nImao sam većinu za Srbiju na svakom glasanju o Kosovu\nNa pitanje kako bi reagovao da je neko njemu najavljivao suđenje zato što je Kosovo, dok je on bio šef diplomatije, jednostrano proglasilo nezavisnost koju je tada priznalo 88 država, Jeremić je rekao da mu je Vučić u to vreme pretio da će ga “obesiti na Terazijama”.\nDodaje i da je, uprkos svemu, uspeo da sa ograničenim resursima spreči da više od pola zemalja na planeti prizna Kosovo, da spreči članstvo Kosova u svim međunarodnim organizacijama, i da obezbedi većinu za Srbiju na svakom glasanju.\nMeđutim, na procesu koji je inicirao, Međunarodni sud pravde ocenio je da kosovska nezavisnost nije u suprotnosti sa međunarodnim pravom, nakon čega je prištinski list „Koha Ditore“ osvanuo sa naslovnom stranom “Hvala ti Vuče“. Jeremić ipak tvrdi da savetodavnim mišljenjem Međunarodnog suda pravde, taj proces nije okončan.\n“Trebalo je da se završi u Generalnoj skupštini UN. Jedno od prolaznih vremena bilo je izricanje savetodavnog mišljenja, a proces je trebalo da bude okončan usvajanjem savetodavnog mišljenja u Generalnoj skupštini sa određenim tekstom. Taj određeni tekst, koji je podnela Srbija, sadržao je rečenicu da ‘s obzirom da je kosovska nezavinost neprihjvatljiva, pozivamo na nastavak pregovora pod okriljem UN’”, kaže Jeremić.\nTa rezoulcija je, međutim, povučena uprkos, kako kaže, njegovom protivljenju i tome što je obezbedio većinu za njeno usvajanje. “Nisam bio spreman da uzurpiram institucionalni okvir Srbije, kada je Vlada donela odluku, morao sam da je sprovedem.”\nNa pitanje kada je Aleksandar Vučić počeo da vlada kao huligan (kako to Jeremić tvrdi u intervjuu za najnoviji broj NIN-a), budući da je u martu 2014, prilikom susreta sa Vučićem, njegovu vlast i svoj odnos prema njoj opisivao rečima da je “za Srbiju važna njena politička stabilnost, koja će doprineti značajnijem prilivu stranih investicija”, Jeremić je rekao da je sastavni deo predsedavanja Generalnom skupštinom UN da se ne izjašnjavate o unutrašnjim pitanjima bilo koje zemlje, uključujući i svoju.\n“Morao sam da poštujem pravila igre o nemešanju u unutrašnja politička pitanja”, opravdao se gost Novog dana.\nSaša Janković zaradio da bude lider opozicije\nJeremić je najavio i da će osnivačka skupština njegove stranke biti održana krajem oktobra, ali da ime čuva u tajnosti jer je bilo “birokratskih podrivanja drugih opozicionih aktera”.\nStranka će, kako kaže, biti zasnovana na veri da budućnost Srbije počiva na znanju i snažnom razvoju, kao i na građanskom društvu sa utemeljenjem u nacionalnim vrednostima.\nOdbacuje ocene da je ležerno shvatio formiranje stranke i smatra da bi taj proces trajao i duže, da nije činjenice da se bliže beogradski izbori na kojima njegova stranka ima nameru da učestvuje.\nJeremić je i dalje pri stavu da je jedan kandidat za gradonačelnika najlakši način da opozicija odnese pobedu u glavnom gradu.\n“Ne kažem da je jedini način, već najizvesniji da se ostvari pobeda… Da svi budemo zajedno, to bi bio recept”, poručuje on i ističe da je Saša Janković, učinkom na predsedničkim izborima, zaradio da danas bude prvi čovek opozicije, te da ne vidi ništa sporno u principima za saradnju u Beogradu koje je izneo Jankovićev Pokret slobodnih građana.\n“Ja ga apsolutno podržavam u naporima njegovim da konsoliduje Pokret, a zatim i celu opoziciju. Ima veliku odgovornost s obzirom da je prvi, i ne želim da mu oteževam situaciju”, poručuje on.\nKomentarišući raskid saradnje Pokreta slobodnih građana i DS-a, Jeremić je rekao da je spremnost DS-a da razgovara sa vlastima o promeni Ustava bila “grom iz vedra neba”.\nNa primedbu da je DS, čiji je član tada bio, 2012. o promeni Ustava razgovarala sa SNS-om, Jeremić kaže da su uslovi tada bili drugačiji, i da je društvo bilo slobodno i otvoreno za dijalog.\nNemam pravo na lične hirove prema Đilasu\nNa pitanje da li će Dragan Đilas biti zajednički kandidat opozicije za gradonačelnika, kako je to objavio list “Alo”, Jeremić je rekao da Đilas još nije odlučio da li će učestvovati na izborima, i da nije imao prilike da razgovara sa njim.\n“Imam razloga da budem ogorčen prema Đilasu, izbacio me je iz stranke i to kada sam bio predsednik Generalne skupštine UN, ali nemam pravo na lične hirove. To treba da bude naš zajedniki nastup, svako ko je iskrena opozicija (i obaveže se da neće sarađivati sa SNS-om) je dobrodošao”, poručio je Jeremić.\nCELO GOSTOVANJE VUKA JEREMIĆA U NOVOM DANU POGLEDAJTE OVDE\nVuk Jeremić za Sputnik: Svi zajedno „na crtu“ Vučiću ili sledi brodolom (VIDEO)\nSamo Janković i Jeremić ulaze u Skupštinu ako dođe do vanrednih izbora\nOva kvaziinauguracija je privatna zabava, koja je praksa u nekim zemljama Afrike i Latinske Amerike, i to ne na ovakav način.\nTags:gostovanje, INTERVJU, NOVI DAN, SAŠA JANKOVIĆ, VUK JEREMIĆ


Faktor | Turković odgovorila HDZ-u: Odlukom Ministarstva finansija je ugrožen aranžman sa MMF-om\nTurković odgovorila HDZ-u: Odlukom Ministarstva finansija je ugrožen aranžman sa MMF-om\nObjavljeno: 22.04.2020. u 16:33\nHrvatska demokratska zajednica (HDZ) Bosne i Hercegovine pozvala je danas bošnjačke zvaničnike da, kako su kazali, prestanu sa opstrukcijama i neopravdanim primjedbama na realizaciju sporazuma sa Međunarodnim monetarnim fondom (MMF).\nTa poruka je, podsjetit ćemo, uslijedila nakon što bošnjački ministri u Vijeću ministara BiH nisu prihvatili Odluku o povlačenju sredstava MMF-a, koju je pripremio HDZ-ov ministar finansija i trezora Vjekoslav Bevanda i koja je, između ostalog, podrazumijevala da FBiH vraća dugove kantona.\n- Ministri iz SDA nisu podržali odluku Vijeća ministara koja je i ranije u svim prethodnim aranžmanima po istom principu usvajana, insistiraju na neprihvatljivim i neutemeljenim zahtjevima – navodi se u saopćenju HDZ-a BiH.\nDodali su da je Ministarstvo finansija i trezora BiH ispunilo potrebne tehničke uvjete za preuzimanje i isplatu korisnicima oko 330 miliona eura iz posebnog kreditnog programa MMF-a kao i svaki put do sada, te da je „profesionalno završilo svoj dio posla u skladu sa zakonom, ustavnim nadležnostima i na dobrobit svih stanovnika u BiH i da će na takvom radu i dalje insistirati“.\n- Osuđujemo konstantno korištenje ove situacije za političke nesuglasice koje ugrožavaju odnos države BiH i kreditni aranžman s MMF-om, te svim drugim finansijskim institucijama i agencijama – zaključuje se u saopćenju HDZ-a BiH.\nMinistrica vanjskih poslova BiH Bisera Turković (SDA) te primjedbe ocjenjuje kao neutemeljene jer, kako je kazala, državni nivo vlasti vodi računa o stvarnim potrebama lokalnih zajednica, te da je ovaj finansijski aranžman ugovoren upravo u njihovu korist.\n- Naime, u svim ranijim slučajevima ugovorenih aranžmana sa MMF-om alokacija sredstava propisivana je na način da se raspoređuju na entitete, odnosno entitete i Brčko Distrikt, zavisno od konkretnog aranžmana. Tako je trebalo biti i ovaj put, imajući u vidu tekst Pisma namjere, usaglašenog i potpisanog od strane Fiskalnog vijeća u BiH, te upućenog prema MMF-u, kojim je zatražena pomoć u okviru Instrumenta za brzo finansiranje kako bi BiH odgovorila na hitne fiskalne potrebe u cilju poduzimanja mjera na ublažavanju posljedica širenja COVID 19 – kazala je Turković.\nMeđutim, istaknula je da to ne znači da se kroz Odluku koju je predložilo Ministarstvo finansija i trezora BiH može mijenjati sadržaj Pisma namjere, odnosno ugrožavati ovaj finansijski aranžman na taj način.\n- U njegovom tekstu nije ni na koji način naznačen način podjele sredstava unutar FBiH. S te strane za predmet ove odluke, dakle, potpuno je irelevantno kako će FBiH unutar svoje strukture riješiti ove pitanje. S druge strane, nije na adekvatan način riješen zakonski osnov za ovu vrstu zaduženja. Adekvatnom korekcijom navedenog sasvim sigurno bile bi blagovremeno ispoštovane sve obaveze prema svim nižim niovima vlasti – pojasnila je Turković.\nBisera TurkovićHDZMMFVjekoslav Bevanda\nHDZ-ov sekretar zabranio CIK-u da održe konferenciju za medije u zgradi Parlamenta BiH\nNajavili vožnju Sarajevom\nKako na društvenim mrežama komentiraju "Glas malih biznisa" i najavljene proteste


Rumenige otkrio o čemu UEFA razmišlja - Povezane vesti - Naslovi.net\nPrvi čovek Bajerna Karl-Hajnc Rumenige izjavio je da UEFA ima plan da Evropsko prvenstvo 2020. održi u samo jednoj zemlji. Kao što je poznato, EURO 2020 je trebalo da se održi prošlog leta, ali je zbog pandemije koronavirusa pomeren za jun 2021… »\nUEFA je ponovo u dilemi. Da li održati EURO u jednoj ili 12 zemalja kako je planirano? Predsednik Bajerna iz Minhena Karl-Hajnc Rumenige rekao je da prvi čovekUEFA Aleksander Čeferin razmatra održavanje Evropskog prvenstva u jednoj zemlli. "Znam da… »\nProslavljeni nemački fudbaler i šef upravnog odbora prvoligaša Bajerna smatra da Evropsko prvenstvo u fudbalu treba da se odigrava samo u jednoj zemlji zbog pandemije korona virusa. U intervjuu dnevnicima "Merku" i "TZ" on je preneo da zna da… »


Dečaku nisu dozvolili let zbog alergije\nBeta 25. februara 2016. 18:25\nPutnici na jednom niskotarifnom letu u SAD teško su rastužili sedmogodišnjeg saputnika, jer su cinično aplaudirali, kada je sa roditeljima bio prinudjen da napusti avion pre poletanja, jer je dobio napad alergije.\nSedmogodišnji Djovani vraćao se sa roditeljima iz Belingema u blizini granice sa Kanadom kući u Feniks, posle posete rodbini, kada je odmah po ulasku u avion dobio osip po telu.\nKako prenosi Tv-mreža Foks, roditelji su upitali posadu da li u letelici ima životinja, jer je Djovani alergičan na pse, stjuardesa je odgovorila da na svakom letu ima životinja i zatražila da porodica izadje iz aviona.\nPošto je poletanje zakratko odloženo zbog celog slučaja, iz putničke kabine začuo se „sarkastični i bezdušni aplauz“ kada je Djovani zajedno sa roditeljima napuštao avion, uz pomoć stjuardesa, preneo je Foks.\nIspostavilo se da je nesrećnom dečaku prekinuto posebno putovanje, jer njegov otac ima karcinom u poodmakloj fazi i da je putovanje deo porodičnog plana da što više preostalog vremena provedu zajedno.\nKompanija je uputila izvinjenje Djovaniju i njegovim roditeljima i obezbedila im da se vrate kući sledećim letom.


Jeftini letovi iz Srbije do Mozambika - Avio karte Srbija Mozambik - eSky.rs\nAvio karte iz Srbije do Mozambika\nPretražite letove iz Srbije do Mozambika\nProverite najbolje prilike za letove iz Srbije do Mozambika\n✔ Postoje li posebne ponude za letove iz Srbije do Mozambika na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Mozambika?\n✔ Ako rezervišem let iz Srbije do Mozambika, mogu li da rezervišem ujedno i smeštaj?\n✔ Koje avio-kompanije nude letove iz Srbije do Mozambika?\nBudite sigurni, da na eSky.rs ponuda letova iz Srbije do Mozambika uključuje ne samo niskotarifne avio-kompanije, već i one koje su specijalizovane za visoki standard.


U OKVIRU SPORTSKOG CENTRA BAMBI OTVOREN NOV FUDBALSKI TEREN | ZR KLIK\nU OKVIRU SPORTSKOG CENTRA BAMBI OTVOREN NOV FUDBALSKI TEREN\nSport- Nakon početka radova prošle godine u septembru u okviru Sportskog centra Bambi, pored balona za fudbal, otvoren je i teren za fudbal na otvorenom i najmlađi polaznici Akademije Bambi imali su priliku ove nedelje da odrade svoje prve treninge na njemu. Tim povodom razgovarali smo sa direktorom Akademije Bambi Darkom Tošićem, koji nam je izneo detalje i planove vezane za ovu vrednu investiciju od oko 20.000 evra.\n– Konačno smo počeli sa radom na dugo očekivanom travnatom terenu, upotpunili smo ponudu u „SC Bambi“ i sada pored terena sa veštačkom travom koji je pokriven, posedujemo i teren na otvorenom sa prirodnom travom koji je istih dimenzija kao i teren u balonu, 40×20 metara. Ovakav teren treba svaka škola fudbala da poseduje i to je nešto bez čega se ne može, jer deci treba obezbediti da u letnjem periodu igraju na otvorenom terenu. Po svojim dimenzijama i golovima koji su dimenzije 5×2, ovaj teren je idealan za mlađe uzraste, za fudbal 5+1 ili 6+1, a to su konkretno u našoj Akademiji deca uzrasta od 6 do 11 godina.\nU toku juna planiramo da organizujemo jedan turnir, da pozovemo sve škole fudbala iz regiona sa kojima sarađujemo i sa kojima smo u da tako kažem blisko sportskim odnosima. To će biti turnir za generaciju rođenu 2009. i 2010. godine i taj turnir će predstavljati sam čin zvaničnog otvaranja ovog fudbalskog terena na otvorenom u našem Sportskom centru.\nPored ova dva fudbalska terena u sklopu našeg objekta posedujemo i teniski teren, teretanu i kafe restoran, a u sledećih 10 – 15 dana postavićemo pored terena za fudbal na otvorenom još jednu baštu, gde će roditelji moći da sednu i da se osveže dok im dete ima trening ili utakmicu.\nSam proces izrade terena počeo je prošle godine u septembru, sa grubim radovima, iskopima, postavljanjem busena sa travom i to je trajalo dva meseca, zatim je teren „prezimeo“ da bi sve leglo na svoje mesto. Sa proleća smo odmah krenuli sa valjanjem terena, šišanjem trave i postavili smo sistem zalivanja koji je veoma efikasan i održava konstantnu vlagu koja je potrebna za njegovo funkcionisanje. Očekujem da na jesen ovaj teren dobije na punoj funkcionalnosti, jer do tada će se dovoljno utabati i biti idealan, kako za treninge tako i za utakmice.\n– Dogodine planiramo da postavimo stubove sa reflektorima oko ovog novog terena i da našim sugrađanima pružimo užitak igranja fudbala na otvorenom, tokom letnjeg perioda u večernjim časovima, a takođe će i naši članovi Akademije Bambi imati priliku da treniraju pod reflektorima – rekao je za portal ZRklik Darko Tošić.


O nama – Tecon sistem\nPrivatna kompanija Tecon sistem d.o.o., osnovana je 1994 i spada u red srednjih preduzeća. Preduzeće se bavi inženjeringom, tehničkim konsaltingom, projektovanjem tehničkih sistema, zastupanjem, distribucijom, prodajom i servisiranjem mašina i opreme, kao i specijalnim čišćenjem u industriji.\nProstor centrale i servisno magacinski prostor vlasništvo je preduzeća i nalazi se na Novom Beogradu i obuhvata 25 zaposlenih.\nVlasnici smo i dva preduzeća-predstavništava u Hrvatskoj i Crnoj Gori, a preko ovlašćenih distributera pokrivamo Bosnu i Hercegovinu i Makedoniju, što nas čini regionalnom kompanijom.\nMožemo izdvojiti tri osnovne celine u okviru poslovanja kompanije.\nPrvu celinu čine zastupstva inostranih firmi koje su vezane za oblast pranja vozila i tu izdvajamo:\nWashtec GmbH iz Nemačke, koja je proizvođač mašina i opreme za pranje automobila, kamiona, tramvaja i vozova. Kao lider u ovom segmentu, i najveći svetski proizvođač opreme, Washtec GmbH je sklopio ekskluzivni ugovor sa Tecon sistemom. Ponosni smo na našu regionalnu ekskluzivnost i odgovornost u zastupanju, prodaji i servisiranju.\nZa potrebe kupaca u regionu razvili smo i domaću verziju slef-service sistema za pranje vozila zajedno sa pratećim usisivačima, prilagođena lokalnom tržištu, visokog kvaliteta i pouzdanosti. Velika mogućnost prilagođavanja i izrade po specijalnim zahtevima kupaca predstavlja dodatnu vrednost ovog sistema. Ova oblast zbog postojanja posebnih zahteva i projekata podrazumeva i zastupanje specijalizovanih firmi kao sto su CAT Pumps i Mosmatic.\nPosebno treba istaći zastupstvo hemijskih proizvoda nemačkog proizvođača KIEHL GmbH (Kaw Kiehl), koja se koriste za automatska i ručna pranja, kao i Belgijskog proizvođača NERTA, evropskog lidera u proizvodnji beskontaktne hemije za pranje kamiona i automobila. U oblasti tretmana i prečišćavanja otpadnih voda, zastupnici smo opreme renomirane holandske firme ROWAFIL.\nDrugu celinu čini zastupstva mašina, opreme i hemijskih sredstava u delu industrijskog čišćenja prostora i dnevnog održavanja i čišćenja u privredi, zdravstvu i turizmu.Ovde izdvajamo NILFISK Alto-WAP čiji smo ekskluzivni zastupnik i serviser. Ova firma poznata je po visokopritisnim mašinama sa toplom i hladnom vodom, profesionalnim usisivačima, ekstrakcionim mašinama i mašinama za pranje i poliranje podova.\nU ponudi imamo i usisivače Italijanskog proizvođača IPC Soteco, člana IPC grupacije, jednog od najvećih Evropskihproizvođača profesionalnih usisivača. Širok spektar proizvoda i mogućnost prilagođavanja specifičnim zahtevima omogućava rešavanje gotovo svih problema korisnika.\nKao specijalnu liniju proizvoda nudimo i profesionalne usisivače pod brendom TECON VACUUMS, proizvedene i specijalno prilagođene lokalnom tržištu\nZatupnici smo kompanije COLUMBUS GmbH iz Nemačke, koja je specijalizovani proizvođač mašina za pranje i čišćenje svih vrsta podova.\nU oblasti higijene možemo da pružimo uslugu u snabdevanju opremom, priborom, hemijskim sredstvima i eventualno radnom snagom, od izrade studija higijene, obuke zaposlenih, demonstracija i prezentacija, pa do implementacija, a otvoreni smo za sve vrste saradnje sa potencijalnim korisnicima kako u Srbiji, tako i šire u regionu\nU segmentu održavanja i čišćenja izdvajamo VERMOP GmbH i IPC Ready vodeće proizvođače dodatne opreme u procesu održavanja higijene kao što su mopovi, sve vrste specijalnih krpa, kolica za sve vrste prostora, teleskopa, četki, metli i ostalog pribora za održavanje.\nJOHANNES KIEHL Gmbh proizvođač hemijskih sredstava za profesionalno čišćenje koja su pri primeni veoma efikasna i ekonomična, projatnog mirisa, pogodna u okviru HACCP koncepta, ne zagađuju životnu sredinu, konstantno su dobrog kvaliteta.\nU ovaj deo preduzeća spada i saradnja sa proizvođačima specijalnih pumpi sa ultra visokim pritiscima vode do 3000 bara, koje se koriste za specijalna čišćenja, peskiranje i hidrodemoliranje materijala kao sto su :\n•Putzmeister-Dynajet – mašine od 300 do 2500 bara, mobilne i na prikolicama\n•Hammelmann – pumpe do 3000 bara za hidrodemoliranje materijala i sečenje materijala\n•Aquajet – roboti koji se koriste sa Hammelamnn pumpama, za proces čišćenja, peskiranja vodom i hidrodemoliranje.\nTreća celina preduzeća se bavi specijalnom industrijskom opremom koja zahteva projektovanje, proizvodnju i tehnički konsalting. Ovde bismo posebno izdvojili saradnju u oblasti zajedničke proizvodnje, projektovanja i atestiranja opreme najvećeg svetskog proizvođača kranova i kranske opreme i komponenti DEMAG Cranes and Components GmbH iz Nemačke. Od avgusta 2011 smo postali sastavni deo ove korporacije kao 33. Demagova agencija (ćerka firma) u svetu.\nPored prodaje, projektovanja i montaže kranova treba istaći da u saradnji sa matičnom fabrikom radimo i potpune rekonstrukcije i modernizaciju staih kranova\nProizvodni program Demag-a obuhvata standardne, procesne i specijalne kranove, kran setove, lančana i užetna vitla, konzolne dizalice, KBK sisteme kranskih staza i dizalica (transportni sistem)\nTecon Sistem je generalni zastupnik HBC Radiomatic-a, svetskog lidera napolju daljinskog upravljanja i ovlašten je za servisiranje i prodaju rezervnih delova za sve tipove sistema iz HBC Radiomatic-ovog proizvodnog programa\nTecon sistem se bavi projektovanjem svih vrsta skladištnih sistema, prodajom i ugradnjom opreme kao i upravljanjem sistemima kretanja materijala u skladišnim sistemima.Saradjuje sa vodećim evropskim proizvođačima opreme i sistemima upravljenja kretanjem materijala od prijema preko skladištenja do distribucije.\nUsluge koje pružamo su raznolike, ali kvalitetom i stručnošću pokušavamo da zadovoljimo sve tehničke zahteve naših korisnika. Nasi inženjeri, koji poseduju dragoceno iskustvo, koristeći podršku pomenutih firmi, u stanju su da projektuju, obave konsalting, nadzor i puštanje u rad, kao i atestiranje, svih pomenutih tehničkih sistema. Servis je organizovan na bazi 12 zaposlenih sa 5 mobilnih ekipa i isto toliko vozila. Sve naše ekipe su prošle specijalne obuke i školovanja u inostranstvu. Takođe, sposobni su da obave sve neophodne obuke i demonstracije za korisnika, kao i da isprate investitora u procesu implementacije, održavanja i servisiranja sistema.\nTecon sistem se bavi I projektovanjem svih vrsta skladištnih sistema, prodajom i ugradnjom opreme kao i upravljanjem sistemima kretanja materijala u skladišnim sistemima.Saradjuje sa vodećim evropskim proizvođačima opreme i sistemima upravljenja kretanjem materijala od prijema preko skladištenja do distribucije.


narodna skupština Arhive - Dan u Beogradu\nNaslovna » Arhive po tagovima: narodna skupština\nArhive po tagovima: narodna skupština\n29. oktobar 2020. Politika 0\nDa li znate… da je Elvira Kovač iz SVM-a „najskuplja“ poslanica u Skupštini Srbije\n16. juni 2020. Da li znate 0\n22. april 2020: Čekamo odgovor na pitanje…\n22. april 2020. Obrati pažnju! 0\nSvakog dana, uredništvo portala Dan u Beogradu postavlja aktuelno pitanje na koje se očekuje odgovor. Danas, u sredu, 22. aprila 2020…\nBeograd: Doček Nove godine 2020 – plato ispred Narodne skupštine\n28. novembar 2019. Izlasci, Koncerti 1\nBeogradski doček Nove godine 2020 gradske vlasti organizovaće na platou ispred Narodne skupštine, u ponedeljak i utorak, 30. i 31. decembra 2019.\n4. decembar 2018. Koncerti 0\n23. avgust 2016. Obrati pažnju! 0\nDoček vaterpolista ispred skupštine\n9. avgust 2015. Sport 0\nVečeras, 9. avgusta od 19.00, doček vaterpolista biće organizovan ispred Doma Narodne skupštine Srbije.\n27. juli 2014. Izložbe 0\n27. maj 2014. Ekologija Komentari su isključeni na U Skupštini Srbije skup o ekološkim posledicama poplava


Skup ‘Stop krvavim košuljama’ održan u Beogradu, uz poziv na proteste\nUčesnici večerašnjeg skupa u Beogradu „Stop krvavim košuljama“ ocenili su da „u Srbiji ne postoji parlamentarizam“ i pozvali na „dublji politički aktivizam“, koji bi u cilju smenjivanja sadašnjih vlasti podrazumevao i bojkot pojedinih medija, i gradjanske proteste.\nNa skupu održanom u prostorijama Opštine Stari grad povodom prošlonedeljnog fizičkog napada u Kruševcu na predsednika Levice Srbije i jednog od osnivača Saveza za Srbiju (SzS) Borka Stefanovića govorili su i novinarka i producentkinja Biljana Lukić, rediteljka i književnica Vida Ognjenović, dramaturg Siniša Kovačević, kao i glumci Tihomir Arsić i Sergej Trifunović.\nStefanović je ocenio da vlasti depersonalizuju političke protivnike, koje pretvaraju u neprijtelje, i da „kada ste neprijatelj – prestajete da budete ljudsko biće“.\n„(To) je poruka ‘Ako možemo da uradimo (političkim oponentima), šta tek možemo da uradimo drugima’. Upućuje se poruka ‘Stanite, ćutite, sakrijte se u svoje stanove i gledajte kako da preživite’ „, rekao je Stefanović i pozvao gradjane da u petak, 30. novembra, dodju na protestni skup koji će SzS održati u 19 časova u Kruševcu.\nKnjiževnica i rediteljka Vida Ognjenović je postavila pitanje da li je napad na Stefanovića izvršen samoinicijativno i „samovoljno“ ili je to učinio neko „instruisan da napravi nered“ time što bi fizički napao Stefanovića.\nPrema njenim rečima, Skupština Srbije snosi veliku odgovornost za atmosferu u društvu, s obzirom da se „pretvorila u arenu lavova“, koja za cilj ima da pripadnici opozicije „ne kažu ni jednu reč“.\n„(U Srbiji) nema parlamentarne republike, mi nemamo parlament, a gradjani su predstavljeni na pogrešan način“, navela je Ognjenović i pozvala na osnivanje anketnog odbora koji bi trebao da ispita rad Skupštine.\nDramaturg Siniša Kovačević je naveo da je nedavno vratio nagradu osvojenu na aleksinačkom pozorišnom festivalu, nakon što je otkazana predstava u kojoj glumi Sergej Trifunović, sa namerom da „pokaže solidarnost na delu“.\nOn je rekao da je vlast napad na novinarke TV Pinka osudila kao pokušaje ubistva, dok je napad na Stefanovića okarakterisala kao fizički napad, i takodje ocenio da se u Srbiji „ne može govoriti o demokratiji“.\nKovačević je tokom tribine pozvao na bojkot „pekara, novina, parlamenta i izbora“, što je sve, po njegovim rečima, pod kontrolom vladajuće stranke, a glumac Sergej Triunović je pozvao na „konkretne akcije“ i ulične proteste, za koje smatra da bi dali rezultate ako bi bili masovni i dugotrajni.


Televizija Kanal9 - "Energetika" u blokadi za 880 miliona dinara\n"Energetika" u blokadi za 880 miliona dinara\n"Energetika" u novu grejnu sezonu ulazi sa blokadom računa od preko 880 miliona dinara. Taj podatak javno je dostupan na sajtu Narodne banke Srbije.\nNejasno je jedino ko su, uz EPS i "Srbijagas", još poverioci, ali i na koji će način dugovi biti vraćani.\nNije tajna da je još od dekomponovanja nekadašnjeg giganta „Zastave“ preduzeće „Energetika“ u dugovima do guše.\nIstina, dobar deo dugova koji su pripisani tom preduzeću, su računi za elekričnu energiju, grejanje i energente drugih delova „Zastave“, ali do danas država nije našla rešenje na koji način će ih servisrati.\n„Energetika“ je dugove vukla kroz period restrukturiranja, sve do nedavne promene stausa iz društveno u državno preduzeće. Međutim zabrinjava podatak da je blokada računa, kako je navedeno na sajtu Narodne banke Srbije, sa današnjim danom dostigla više od 880 miliona dinara.\nNovinar nedeljnika „Kragujevačke“ Miloš Pantić kaže da nije iznenađen blokadom, ali nije uveren da „Energetika“ taj dug može da vrati.\nIako se situacija čini alarmatnom, odnosno da “Energetici” preti stečaj, a građanima da ostanu bez grejanja, po svemu sudeći to se neće dogoditi. Pantić očekuje da kroz dijalog dužnika i poverlica bude pronađeno rešenje.\n„Energetika“ trenutno snabedeva toplotnom energijom oko 20.000 korisnika.


NoviMagazin.rs - Neženje češće umiru od raka\n► Neženje češće umiru od raka\nNeženje češće umiru od raka\nNeženje imaju i do dva puta veći rizik da će umreti od bolesti raka u odnosu na oženjene muškarce, navodi se u najnovijoj studiji stručnjaka sa Univerziteta u Oslu, koja je sprovedena na 440.000 muškaraca i žena sa dijagnozom raka, u razdoblju od 1970. do 2007. godine.\nIstraživanje je pokazalo da muškarci i žene koji nikada nisu bili u braku imaju veći rizik da umru od 13 najčešćih vrsta raka, uključujući rak pluća, dojke i prostate. Stope smrtnosti za neoženjene muškarce su u porastu za 3,4 procenata u svakoj narednoj deceniji u odnosu na one koji su u braku. Kod neženja stopa smrtnosti je porasla sa 18 na 35 procenata, dok se kod neudatih žena povećala sa 17 na 22 procenta. Prethodna istraživanja pokazala su da oženjeni ljudi uopšteno imaju bolje zdravlje i žive duže od samaca, jer ne puše i ne piju u tolikoj meri kao neoženjeni, a imaju i bolje mentalno zdravlje. Kod oženjenih ljudi verovatnoća da će rak biti dijagnostifikovan ranije je veća jer češće idu kod lekara i bolje se nose sa bolešću, jer imaju podršku bračnog partnera. autor: AA\tizvor: Tanjug/NM\trak /\nŽene se udaju sa 30 godina a razvode sa 39 godina\nŽene u Srbiji se, u proseku, udaju u 30. godini a razvode najčešće u 39. Muškarci se na te dve odluke ipak nešto kasnije odlučuju - "na ludi kamen" staju u 33. godini a odluku o... Srećniji su oni muškarci koji obavljaju kućne poslove\nMuškarci koji obavljaju kućne poslove su srećniji od ostalih, pokazali su rezultati istraživanja koje je obavio univerzitet "Kembridž". Pripreme za registraciju kubanske vakcine protiv raka\nInstitut Torlak je večeras saopštio da će od 28. jula do 13. avgusta na Institutu boraviti stručnjak za registracionu dokumentaciju sa kubanskog Instituta za molekularnu imunologiju sa kojim... Španac donirao 300.000 evra za decu obolelu od raka u Srbiji\nŠpanac Ramon Molinas Belza izdvojio je 300.000 švajcarskih franaka, odnosno oko 250.000 evra za lečenje teško obolele dece u Srbiji. Kućni poslovi usrećuju muškarce\nMuškarci su srećniji kad rade kućne poslove jer tada ne osećaju grižu savesti. Taj zaključak nije proistekao iz neke naivne internet ankete, već je deo studije koju je objavio Univerzitet u... Pročitajte i...


Poslao: 09 Okt 2021 21:08\nPobeda odbojkaša i poraz odbojkašica...\nMomci su bili ubedljivi protiv novajlija u ligi, ekipa Metalac Takovo rezultatom 3:0 (25:17, 25;14, 25:9). U 3. kolu, crno-beli gostuju aktuelnom šampionu novosadskoj Vojvodini.\nDevojke su poražene na gostovanju Jedinstvu u Staroj Pazovi, 1:3, a u trećem kolu ugostiće ekipu Železničara iz Lajkovca.\nRukometaši su zadržali maksimalan učinak u domaćem prvenstvu, pošto su kao domaćini savladali Rudar iz Kostolca rezultatom 34:30.\nNe baš lepša utakmica, sa obostrano nešto slabijom odbranom, i ne baš najbolja partija crno-belih... Gosti su bili prilično ravnopravni tokom većeg dela prvog poluvremena, sredinom tog dela imali čak i minimalno vođstvo, ali su poklekli u finišu, pa se na odmor otišlo sa 17:15 za Partizan. U nastavku, crno-beli već na startu ostvaruju prvu značajniju prednost (19:15), a sredinom poluvremena i maksimalnih 24:19. Uporni gosti, uz nekoliko grešaka Partizana, uspevaju da se vrate na -2, ali do kraja crno-beli vraćaju prednost i upisuju nove bodove.\nU 5. kolu, Partizan gostuje ekipi Šamota u Aranđelovcu.\nVaterpolisti su počeli novu sezonu gostovanjem u Novom Sadu i pobedom u meču 2. kola nad novosadskom Vojvodinom, rezultatom 16:8.\nPrvi meč crno-belih je odložen zbog obaveza rivala, ekipe Šapca, u kvalifikacijama za LEN Kup Evrope, ali je pauza dobro došla i Partizanu u čijim redovima su četvorica igrača bili zaraženi virusom. Taj meč trebalo i da bude odigran 20. oktobra, a u 3. kolu crno-beli će ugostiti ekipu niškog Naisa.\nPoslao: 13 Okt 2021 20:01\nNova pobeda rukometaša, u prvom meču 5. kola u Aranđelovcu je savladan domaći Šamot rezultatom 28:25.\nTrenutno uz meč više, crno-beli sigurno drže vrh tabele B grupe Prvenstva Srbije sa maksimalnih 10 bodova.\nNaredni rival crno-belih je ekipa subotičkog Spartaka u Beogradu, 23. oktobra.\nKošarkašice su poražene i treći put u regionalnoj WABA ligi, ovog puta bolja bila bugarska Montana 66:81. Devojke su nakon slabije prve četvrtine odlično zaigrale u drugoj i na odmor otišle čak sa minimalnom prednošću, 33:32, ali su u nastavku potpuno pale.\nRival u 4. kolu, 20. oktobra, biće ekipa Banovića iz BiH.\nOvaj topic je pregledan 83729 puta\nKorisnici trenutno na forumu: A.R.Chafee.Jr., amstel2, Arhiv, awathorn, BraneS, BSD, crnitrn, Krusarac, LUDI, mercedesamg, moonshine, nuke92, Recce, repac, sabros, sale755, Srki94, wolverined4, zixmix


Tornado u Turskoj: Ima povrijeđenih, oštećene hiljade objekata – Haber.ba\nTornado u Turskoj: Ima povrijeđenih, oštećene hiljade objekata\nJako nevrijeme, oluja i tornado negativno su uticali na život u ovom dijelu Turske. Jak vjetar prevrnuo je i neka vozila na putevima, prenosi “Fena”.\nMještanin Hasan Jilmaz izjavio je da su u potpunosti uništene neke kuće.\nMinistar energetike i prirodnih resursa Fatih Donmez potvrdio je da trenutno nema snabdijevanja na oko 260 trafo stanica u Antaliji.\nPrema njegovim riječima, pogođeno je oko 80.000 domaćinstava. Turski ministar je rekao i da do 20.000 stanovnika nema električnu energiju.\n– Ekipe na terenu će raditi onoliko koliko vremenski uslovi budu dozvoljavali – izjavio je Donmez.\nPrema preliminarnim podacima, povrijeđeno je 14 osoba.\nTeme:povrijeđeni, tornado, Turska


Stevan Dojčinović (Foto: Reuters)\nPo povratku u Beograd, Dojčinović je rekao da misli da je njegov novinarski rad razlog što je na "crnoj listi" u Ujedinjenim Arapskim Emiratima.\nDojčinović je ukrcan na let kompanije "Etihad" ka Beogradu, pošto je najpre bio podvrgnut proceduri, koja je prethodila deportaciji.\n"Nakon toga su me odveli u deo aerodroma gde se nalazi policija. Tamo su mi uzeli otiske prstiju, slikali me i napravili fajl. Zatim su me ostavili da čekam pod nadzorom i tek nakon pet sati čekanja rekli da ću ujutro biti deportovan u Srbiju", rekao je Dojčinović.\nKRIK je tokom dana preneo da je Dojčinović proveo ukupno 12 sati pod nadzorom policajaca, koji su mu kratko saopštili da je na "crnoj listi" i da moraju da ga vrate nazad, da bi pod policijskom pratnjom bio ukrcan na jutarnji let, bez jasnog obrazloženja.\n"Kazali su da me nisu Ujedinjeni Arapski Emirati stavili na crnu listu već da je to bio zahtev neke druge Vlade, ali mi nisu rekli koje", naveo je Dojčinović.\n"To je inače mera koju uvode mnoge represivne zemlje, koje ne poštuju osnovna ljudska prava, i veoma često na liste Interpola stavljaju pojedince iz oraganizacija civilnog društva ili profesionalnih medija, koji kritički govore o tim režimima".\n"To je mera zastrašivanja i to je nešto što stvara veliku neizvesnost i da ako je on na toj listi, da se postavlja veliko pitanje ko je još sve na tim listama, i koje zemlje u to ulaze i prihvataju takve aranžmane sa Srbijom", ističe Kisić i naglašava je verovatno reč o zemljama sa veoma niskim stepenom razvijene demokratije.\n"Za razliku od Rusije ovde su bili ljubazniji prema meni. Nisam završio u pritvoru, pustili su me da uz njihovu pratnju odem da kupim hranu", rekao je Dojčinović, a preneo KRIK.\nNUNS ukazuje da je takav tretman novinara neprihvatljiv u savremenom demokratskom svetu i da je "reč o kršenju elementarnog ljudskog prava na slobodno kretanje".\n"NUNS zahteva od Ministarstva spoljnih poslova Srbije da zvaničnim putem dođe do obrazloženja zašto je našem kolegi uskraćen ulazak u UAE i to javno saopšti", kaže se u saopštenju.\n"Takođe, upozoravamo javnost i apelujemo na domaće i međunarodne institucije da je stavljanje novinara na crne liste nešto što duboko podriva savremeni demokratski svet, slobodu izražavanja, slobodu kretanja i slobodu informisanja", saopštio je NUNS.


U Zagrebu počinje Godišnja skupština EBRD-a — Викиновости\nU Zagrebu počinje Godišnja skupština EBRD-a\nZAGREB, 14. maja 2010. (Beta) - U Zagrebu danas počinje dvodnevna Godišnja skupština Evropske banke za obnovu i razvoj (EBRD), na kojoj će učestvovati i delegacija Srbije.\nGlavna tema tog skupa biće ekonomski oporavak, a učestvovaće oko 2.500 državnika, bankara, privrednika i investitora i delegacije 63 članice EBRD-a (www.ebrd.com) koje će predvoditi ministri finansija.\nU okviru skupa biće održan i neformalni sastanak šefova vlada zemalja jugoistočne Evrope na kojem će učestvovati i premijer Srbije Mirko Cvetković. Srpski premijer će u petak posle podne imati i odvojeni sastanak s premijerkom Hrvatske Jadrankom Kosor.\nU delegaciji Srbije na Skupštini EBRD-a su i ministarka finansija Diana Dragutinović i potpredsednik vlade Božidar Đelić.\nSrbija će u okviru predstavljanja država sutra na skupu prikazati novi model privrednog rasta i prilike za investiranje. Najavljeno je i da će gradonačelnik Beograda Dragan Đilas, u subotu 15. maja, ucestvovati na okruglom okruglom stolu gradonačelnika EBRD regiona.


HUMANITARNI KONCERT: Združeni folklorci za porodice Stojković i Novakov – Zrenjanin\nHUMANITARNI KONCERT: Združeni folklorci za porodice Stojković i Novakov\n26/01/2017 27/01/2017 List Zrenjanin\nHumanitarni koncert za porodicu Stojković iz Zrenjanina i porodicu Novakov iz Melenaca, u organizaciji Kulturnog centra „Svetozar Marković“ iz Zrenjanina, pod pokroviteljstvom Grada Zrenjanina, biće održan u ponedeljak, 30. januara, u 19 časova u Kulturnom centru Zrenjanina.\nUčestvuju: Kulturni centar „Svetozar Marković“ Zrenjanin, COTK „Đerđef“ Zrenjanin, KUD „Kolo“ Melenci, KUD „Lala“ Ečka, KUD „Čenta“ Čenta, KUD „Arsenije Teodorović“ Perlez, Folklorna sekcija Osnovne škole „Branko Ćopić“ Lukićevo, Folklorna sekcija Kluba za stara lica Zrenjanin, Udruženje građana „Banatske gajde“ Zrenjanin, Izvorna pevačka grupa „Seferini“ Zrenjanin i KUD „Pionir” Zrenjanin.\nU holu Kulturnog centra, na štandu Crvenog krsta Zrenjanina, posetioci mogu da prilože garderobu, pribor za ličnu higijenu, igračke i školski pribor i novac. Karte za koncert su 100 dinara i prodavaće se na biletarnici Kulturnog centra.\n← SARADNJA JEVREJSKIH OPŠTINA PANČEVO I ZRENJANIN: Otvorena izložba „Jezici Jevreja“\n„OPEL ĆIRKOM“: Besplatna dijagnostika za „opel“ vozila →


Kultura - Počinje prodaja ulaznica za Arsenal fest 2020. - Vesti iz Kragujevca i Šumadije - Pressek.rs\nKultura Sreda, 18. decembar 2019.\nJubilarni Arsenal Fest X biće održan od 25. do 27. juna 2020. godine u Kragujevcu, a već sada od 20. decembra počinje praznička pretprodaja kompleta ulaznica za sve tri večeri, uz specijalan, izuzetno povoljan novogodišnji popust.\n- Pošto nam se bliži okrugla Nova 2020. godina, i u njoj deseti Arsenal Fest, posetioci mogu zaključno do 3. januara kupiti komplet ulaznica za sve tri večeri za samo 2.000 dinara, preko prodajnih mesta i mreže www.tickets.rs. U Kragujevcu prodaja ide preko Doma omladine, biletarnice Dečijeg pozorišta, De Gama Travel-a i Music Store-a, navode organizatori festivala.\nArsenal je od svog prvog izdanja 2011. godine izrastao u respektabilan i uticajan regionalni muzički festival, koji privlači ne samo posetioce iz Srbije i bivše Jugoslavije, već i ostatka Evrope i sveta, pažljivim odabirom i spojem zanimljivih i uticajnih svetskih i regionalnih imena. Kao potvrda vrednosti Arsenala iz inostranstva je najpre stigao pre dve godine poziv za članstvo u Yourope - The Association of European Festivals (Udruženje evropskih festivala).\nSada je Arsenal Fest nominovan za prestižnu "European Festival Awards 2019" (Evropska festivalska nagrada) u kategoriji "Najboljeg malog festivala", a pobednici će biti proglašeni na svečanoj dodeli 15. januara 2020. godine u Groningenu u Holandiji.\nU kategoriji "Najboljih malih festivala" (do 10.000 posetilaca dnevno) pored kragujevačkog Arsenala nominovani su Jazz in the Park (Rumunija), Leffingeleuren (Belgija), Maifeld Derby (Nemačka), No Sleep Festival (Srbija), Roadburn Festival (Holandija), SHARPE Festival (Slovačka), Szene Openair (Austrija), Tauron Nowa Muzyka Katowice (Poljska) i Wacken Winter Nights (Nemačka).\nPressek, Foto Pixabay\n· Utorak, 17. decembar 2019. Đorđe Balašević 25. januara u Kragujevcu\n· Sreda, 18. decembar 2019. Nova premijera u kragujevačkom Pozorištu za decu\nRođendanski koncert Kragujevačkog pevačkog društva


CG: Sastanak lidera parlamentarne većine u četvrtak - Društvo - Dnevni list Danas\nPočetna » Društvo » CG: Sastanak lidera parlamentarne većine u četvrtak\nRTCG/Danas Online21.06.2021. 20:38\nPredsednik Socijalističke narodne partije Crne Gore (SNP) Vladimir Joković inicirao je, sa predsednikom Demosa Miodragom Lekićem, sastanak lidera parlamentarne većine koji će se održati u četvrtak, 23. juna, saopšteno je nakon današnje sjednice Glavnog odbora SNP-a.\nKako prenosi Radio-televizija Crna Gora (RTCG), predsednik SNP je izrazio uverenje da će na tom sastanku svi shvatiti ozbiljnost političke situacije i u tom cilju dati sve od sebe da se nađe najbolje rešenje, a sve, kako je naveo, u interesu građana koji su s pravom opterećeni aktuelnom situacijom u državi.\nVladajuća koalicija u Crnoj Gori zapala je u najveću krizu od uspostavljanja nakon što je prošle sedmice parlament, uz pomoć glasova Demokratske partije socijalista (DPS) izglasao Rezoluciju o Srebrenici i smenio ministra Vladimira Leposavića zbog relativizacije genocida u Srebrenici.\nSmenu ministra iz svog kabineta predložio je premijer Zdravko Krivokapić, koji je istovremeno veoma kritičan prema Rezoluciji.\nNakon toga Demokratski front (DF) je najavio bojkot plenarnih sednica parlamenta i preispitivanje vladajuće većine.\nIz Srbije su iz vlasti i desno orijentisane opozicije stigle kritike, sa naglaskom da je crngorski parlament označio srpski narod kao genocidan, bez obzira što se u Rezoluciji navodi da je taj zločin čin pojedinaca.\nNajdalje u osudama otišao je ministar unutrašnjih polova Aleksandar Vulin zalaganjem da se zabrani ulazak u Srbiju svim crnogorskim poslanicima koji su glasali za Rezoluciju.\nPremijer Krivokapić i Vlada našli su se i na udaru Srpske pravoslavne crkve, a sem mitropolita Joanikija, kritika je stigla i iz Patrijaršje.\n„Vlast u Crnoj Gori je izneverila poverenje mitropolita Amfilohija i stavila se u službu sila ovog sveta koje postoje samo i isključivo na polarizacijama“, izjavio je juče partijarh srpski Porfirije.\nIz SNP-a je danas još saopšteno Deveti kongres te partije biti održan 31. jula u Podgorici.\nKako je saopšteno, u susret Kongresu partije, formirane su radne grupe koje će raditi na pripremi Devetog kongresa, izmjenama i dopunama Statuta i inoviranja Programa partije koji će se prilagoditi savremenim tokovima i vremenu u kojem živimo.\ndemosSastanakSocijalistička narodna partijaVladajuća većinaBeogradPodgorica


Francuzi zainteresovani za projekte u Beogradu vredne 1,5 mlrd EUR - Edukaplus\nFrancuzi zainteresovani za projekte u Beogradu vredne 1,5 mlrd EUR\nEduka plus 15. septembra 2016.\tVesti ostavite komentar 350 pregleda\nFrancuske kompanije zainteresovane su za nekoliko projekata u Beogradu, a o njihovoj realizaciji biće reči u Parizu, tokom zvanične posete srpske delegacije, u kojoj je i gradonačelnik Beograda Siniša Mali.\nFrancuske kompanije pokazale su interesovanje za projekte čija je ukupna vrednost oko 1,5 mlrd EUR, ne uključujući projekat izgradnje metroa i rekonstrukcije i proširenja Aerodroma Nikola Tesla, za koje još nisu završene prethodne studije, kažu u Gradskoj upravi.\nKompanija Dalkia izrazila je zainteresovanost za saradnju sa Beogradskim elektranama, Bouygues za više projekata u oblasti razvoja nekretnina, dok se sa predstavnicima dve francuske firme razgovaralo o projektu izgradnje postrojenja za preradu otpadnih voda u Velikom Selu.\nKad je reč o projektu izgradnje metroa, u toku je izrada „smart“ plana za celokupan sistem gradskog saobraćaja u gradu, koji ce sadržati i predloge linija metroa, kao i načine finansiranja njegove izgradnje.\nGradonačelnik Beograda će tokom posete Parizu, osim razgovora s predstavnicima francuskih kompanija koje rade na razvoju konkretnih projekata u Srbiji, obići i gradilište podzemnog metroa Viroflay.\nfrancuzi investicije projekti\t2016-09-15\nTagovifrancuzi investicije projekti\nprethodni MMF traži umanjenje i ukidanje nepotrebnih nameta privredi\nnaredni Sloboda u Čačku gradi novu halu vrednu 10 mil EUR – Posao za još 150 radnika


RTCG - Radio Televizija Crne Gore - Nacionalni javni servis :: Svijet :: Članice NATO-a moraju povećati izdvajanja za odbranu\nTRAMP IZRIČIT 03. 04. 2019. 07:53 >> 07:53 0\nČlanice NATO-a moraju povećati izdvajanja za odbranu\nAmerički predsjednik Donald Tramp pohvalio je članice NATO-a zbog povećanja njihovih finansijskih doprinosa alijansi, ali ih je i pozvao da izdvajaju još više sredstava, navodeći da SAD i dalje imaju disproporcionalan udio u troškovima odbrane Evrope.\n"Njemačka ne plaća svoj dio. Imam simpatije prema Njemačkoj, ali oni ne plaćaju koliko bi trebalo. Mi plaćamo veliki dio troškova NATO koji u osnovi štiti Evropu", rekao je Tramp.\nOn se u Bijeloj kući sastao ss generalnim sekretarom NATO Jensom Stoltenbergom, koji boravi u Vašingtonu povodom obilježavanja 70. godišnjice osnivanja alijanse.\nFinansijska izdvajanja 29 članica NATO, koja su bila smanjena po okončanju Hladnog rata, počela su da se povećavaju od 2014. godine, prije nego što je Tramp postao predsjednik SAD.\nNjemačka je na meti Trampa jer sada planira da troši 1,5 odsto BDP-a do 2024. godine.\nOtkako je Tramp postao predsjednik SAD, ostale članice NATO povećale su budžete za odbranu za 41 milijardu dolara. Do kraja 2020. godine, povećanje će iznositi 100 milijardi dolara, rekao je Stoltenberg.\nNATO Donald Tramp Jens Stoltenberg


Sindikat - Preventivno zaštititi radnike na visokim temperaturama zraka\nSindikat – Preventivno zaštititi radnike na visokim temperaturama zraka\n– Neosporno je da učestale vrućine utječu na zdravlje radnika, posebno onih koji rade na otvorenom i duže vrijeme su izloženi suncu zbog obaveza prema poslu, zbog čega dolazi do pada koncentracije u radu i mogućnosti povređivanja radnika. Međunarodni standard ISO 7243 definiše uslove i kriterijume izvođenja radova u uslovima visokih temperatura, a jedna od mjera je izbjegavanje rada u najtoplijem dijelu dana. Stoga upućujemo apel poslodavcima da primijene ovaj standard i da izvrše preraspodjelu radnog vremena na način da se radnici ne nalaze na otvorenom prostoru u najtoplijem dijelu dana. Napominjemo da i za rad u zatvorenom treba obezbijediti rashlađivanje prostorija kako bi se sačuvalo zdravlje radnika – navodi se u saopćenju Saveza samostalnih sindikata BiH.\nZa radnike koji rade u zatvorenim prostorijama treba koristiti rashladne sisteme (klima uređaji, ventilatori…), voditi računa da razlika spoljne i unutrašnje temperature ne bude veća od 8 stepeni celzijusovih, usmjeriti klima-uređaj tako da kretanje vazduha ne bude u pravcu zaposlenih i poboljšati cirkulaciju vazduha provjetravanjem.


Rekonstrukcija doma zdravlja u Prokuplju 800 hiljada evra skuplja od najniže ponude – Otvoreno\nNaslovnaVestiRekonstrukcija doma zdravlja u Prokuplju 800 hiljada evra skuplja od najniže ponude\nRekonstrukcija doma zdravlja u Prokuplju 800 hiljada evra skuplja od najniže ponude\nRezultati istraživanja do kojih su tokom svojih aktivnosti došli u Topličkom centru za demokratiju i ljudska prava nedvosmisleno pokazuju da je jedna od najvećih investicija u Prokuplju, vredna skoro 820 miliona dinara bez PDV-a, poverena preduzeću koje je na tenderu ponudilo najvišu cenu, koja je za oko 800.000 evra viša od cene drugog ponuđača.\nDragan Dobrašinović iz Topličkog centra podseća da je Grad Prokuplje krajem 2019. i početkom 2020. godine sproveo otvoreni postupak javne nabavke radova na rekonstrukciji objekta Doma zdravlja.\nU ovoj, prvoj fazi, radi se na energetskoj sanaciji gde su u postupku javne nabavke pristigle 3 ponude od kojih su dve odbijene kao neprihvatljive.\nMeđutim, kako kažu u Topličkom centru, umesto najpovoljnije izabrana najskuplja ponuda, a to je postala nakon otkrivanja računske greške i dodavanja 800.000 evra.\nIzabrana je zajednička ponuda firme Termomont Beograd, podneta sa još 6 ponuđača u konzorcijumu. Ona je ocenjena kao jedina prihvatljiva sa konačnom cenom od 818.857.006,90 dinara, iako je prvobitna ponuđena cena u njegovoj ponudi bila 721.722.622,54 dinara, odnosno oko 800.000 evra niža u odnosu na vrednost zaključenog ugovora. Naime, naknadno je “otkrivena” računska greška, pa je ponuđena cena tog ponuđača naglo povećana u toku stručne ocene već podnetih ponuda – iznosi Dobrašinović podatke iz ugovora koji je u ime grada potpisao tadašnji gradonačelnik Aleksandar Simonović.\nOn ističe da je drugi ponuđač, Modulor Beograd, odbijen i ako je njihova ponuđena cena od 724.602.606,98 dinara bila znatno niža od cene izabranog izvođača, a zajedničku ponudu je podneo sa još 5 ponuđača.\nDodaje da je Toplički centar tokom istraživanja došao do informacije da je ova beogradska firma uložila zahtev za zaštitu prava kojim je ukazano na povredu načela jednakosti ponuđača od strane naručioca, ali je isti odbijen od strane Republičke komisije za zaštitu prava u postupcima javnih nabavki.\nDobrašinović naglašava da je i pored činjenice da je Komisiji predočeno da su iste nedostatke sadržale i ponuda izabranog ponuđača i ponuda podnosioca zahteva, a da je razlog tome loše pripremljena konkursna dokumentacija na osnovu koje je bilo teško sastaviti prihvatljivu ponudu, zahtev za zaštitu prava odbačen.\nSmatra da je u ovom slučaju došlo do nejednakog postupanja naručioca prema ponuđačima, jer zbog istih nedostataka u ponudama nisu sve odbijene kao neprihvatljive, već je izabranom ponuđaču “progledano kroz prste”, pa je zbog po njemu neosnovanog odbacivanja zahteva za zaštitu prava od strane Komisije, ugovor dodeljen ponuđaču čija je ponuda takođe morala biti odbijena, uz 800.000 evra dodatnog troška za građane Srbije.\nZa Kancelariju za javna ulaganja ništa nije sporno u ovom Ugovoru, a direktor Marko Blagojević kaže da je odluka o dodeli Ugovora javni dokument, te da je u toj nabavci bio zahtev za zaštitu prava ponuđača, koji je odbijen.\nInače, radi se o kompletnom sređivanju fasade, stolarije, rekonstrukciji krova, uređenju klimatizacije u okviru prve faze radova na zgradi prokupačkog Doma zdravlja na površini od oko 30.000 kvadrata, gde će se nakon završetka, u budućnosti preseliti prokupačka bolnica „dr Aleksa Savić“.\nKako je ranije rečeno, čitava investicija koštaće preko 30 miliona evra, plus dodatna sredstva za nabavku najsavremenije medicinske opreme.\nPrema javno dostupnim podacima sa Portala javnih nabavki Termomont je u 2019. godini zaključio 31 ugovor sa javnim sektorom ukupne vrednosti 1.826.825.000 dinara, odnosno oko 15,5 miliona evra bez uračunatog PDV-a. U 28 postupaka nije bilo nikakve konkurencije, u dva postupka su učestvovala dva ponuđača i u jednom tri ponuđača.


PODRŠKA ZAPOSLENIMA U FORI TEKSTILU I GOŠI\nNova komunistička partija Jugoslavije (NKPJ) u potpunosti podržava proteste zaposlenih u fabrici Fori tekstil u Kragujevcu i Fabrici šinskih vozila Goša u Smederevskoj Palanci čiji je cilj da se zaustavi dugogodišnje tlačenje i šikaniranje radnika.\nNKPJ sa oduševljenjem pozdravlja hrabre radnice fabrike Fori tekstil, njih oko 400, koje su 28. marta odbile gnusni zahtev slovenačkog buržoaskog poslodavca da rade 12 sati bez prava na nadoknadu za prekovremeni rad. Odlično organizovanom akcijom, disciplinovano i solidarno radnice i prve i druge smene su radile po osam sati odbivši da na poslu ostanu prekovremeno a jedinstvenim nastupom su onemogućile buržoaskog poslodavca da preduzeme mere odmazde nad njima. NKPJ aplaudira hrabrim radnicama Fori tekstila, daje im podršku i šalje iskrene pozdrave. Njihov način borbe je primer kako radnici u Srbiji treba da se suprotstave samovolji kapitalističkih eksploatatora. NKPJ u potpunosti podržava odluku zaposlenih u fabrici Fori tekstil da nakon 8. aprila stupe u generalni štrajk sa zahtevom da poslovodstvo prestane sa višegodišnjim iživljavanjem nad radnicama od kojih bestidno očekuje da rade prekovremeno za minimalne zarade. NKPJ traži od nadležnih u Srbiji da najstrože kazne buržoaskog poslodavca koji krši zakonska rešenja zahtevom za prekovremenim radom bez nadoknade. U slučaju da se problemi radnica Fori tekstila nastave država je dužna da raskine kupoprodajini ugovor sa nesavesnim poslodavcem i nacionalizuje fabriku u kojoj će zaposlenima obezbediti normalne uslove rada, redovne plate i naknade za prekovremeni rad.\nNova komunistička partija Jugoslavije podržava i pozdravlja generalni štrajk u koji su radnici Goše stupili pre deset dana kako bi se izborili za svoja najosnovnija radnička prava. NKPJ od slovačkog buržoaskog poslodavca zahteva da odmah isplati svih zaostalih 20 zarada, da plati doprinose za radni staž u protekle četiri godine i overi zaposlenima zdravstvene knjižice. Slovački buržoaski poslodavac ŽOS Trnava preneo je vlasništvo Goše na firmu Lisnart holdings limited, takođe u vlasništvu slovačkog privatnog kapitala. Cilj tog „manevra“ je kako bi se radnici Goše zavarali ne bi li prekinuli generalni štrajk bez da njihovi zahtevi budu usvojeni. Stoga, NKPJ od nadležnih zahteva da odmah raskinu kupoprodajni ugovor sa slovačkimn buržoaskim poslodavcem i nacionalizuju fabriku a zaposlenima obezbede redovna primanja i doprinose.\nNKPJ poziva radni narod Srbije da se solidariše sa svojom braćom i sestrama u Fori tekstilu i Goši, podrži generalni štrajk koji sprovode i pruži im svaku pomoć u borbi za radnička prava. Samo ujedinjenim frontom i solidarnošću proletarijat Srbije može da se izbori za bolji život i odbrani od brutalnih udaraca krupnog kapitala.\nŽivela pravedna borba radnica Fori tekstila!\nŽivela pravedna borba radnika Goše!\nUjedinjenim radničkim frontom do pobede!


25. Ekonomski forum održava se u organizaciji Instituta za istočne studije iz Varšave, u Krinjici, Poljska od 8. do 10. septembra 2015. godine.\nU radu Foruma učestvuje više od 200 predstavnika vlada, parlamenata, kompanija, naučnih instituta i nevladinog sektora.\nPotpredsednica Narodne skupštine i članica Odbora za evropske integracije Gordana Čomić biće jedan od govornika na panelu Probijanje „Staklenog plafona“ potpeticom – Žene u biznisu i politici“.\nŠef delegacije Narodne skupštine u Parlamentarnoj skupštini OEBS, dr Dijana Vukomanović govoriće na panelu „Mesto organizacije OEBS u okviru evropskog modela bezbednosti“.\nParalelno sa Ekonomskim forumom u Krinjici će biti održana Konferencija „Evropa Karpatskog regiona“, u organizaciji parlamenta Poljske. U radu ove Konferencije učestvovaće Gordana Čomić kao govornik na panelu „Mogućnosti saradnje u centralnoj i istočnoj Evropi u svetlu nove geopolitičke situacije“.\nSvake godine Ekonomski forum u Krinjici okuplja učesnike iz više od 60 zemalja, sa ciljem stvaranja dijaloga i razvijanja saradnje evropskih zemalja i njihovih partnera.


OPOZICIJO UJEDINI SE - Glas Podrinja\nPROTEST PROTIV IZBORNE KRAĐE U BEOGRADU\nU centru Beograda u petak veče je održan skup Pokreta slobodnih građana sa koga je od vlasti zatraženo da obezbedi održavanje fer, poštenih i slobodnih izbora - za predstojeće lokalne izbore u Beogradu.\nPostavljeno je pet zahteva među kojima je prvi da se ovlašćenim licima iz opozicionih stranka omogući uvid u uređen i jasan birački spisak. U okviru tog zahteva je da i osobe koje nemaju prijavljeno prebivalište šest meseci pre održavanja izbora u Beograd nemaju pravo da glasaju.\nZahteve je pročitao advokat Vladimir Gajić istakavši da su ih dogovorili Vuka Jeremić, u ime inicijativnog odbora Narodne stranke, i Pokret slobodnih građana Saše Jankovića. Gajić je rekao da tu spada i obezbeđivanje jednakog tretmana vlasti i opozicije u medijima kao i da nadležna regulatorna tela rade svoj posao i omoguće poštovanje zakona o medijima i informisanju.\nGlumac Sregej Trifunović je rekao da je ovo prvi u niz protesta a najavio je sledeći za 20. oktobar.\n„Mi nismo opozicija, mi smo pozicija jer je pozicija tamo gde su razum, istina, demokratija...a oni su opozcija“, rekao je Trifunović koji je prethodno pročitao pesmu Vladislava Petkovića Disa iz 1909. u kojoj pesnik ukazuje na pogubno ponašanje, po narod i državu tadašnjih vlasti.\n„Opozicijo, ujedini se za spas Srbije, u protivom Srbija će postati rijaliti država“, rekao je Tešić koji je pozvao opoziciju da se „osvesti, urazumi i ujedini“.\nĆorović i Baljak su ukazali na niz, po njima, pogubnih poteza i zlouptreba gradske vlasti ukazavši da je neophodna i solidarnost među građanima kako bi se tome suprostavili.\nPrema njegovim rečima, skup je organizovan zbog elementarnog ljudskog dostojanstva a zahtevi za pravedne i poštene izbore su početak bitke za Beograd.\n„Dokle ćemo dopuštati da nam vređaju inteligenciju“, zapitao je Baljak, dok je Ćorović ukazala na niz, po njoj, takvih poteza gradskih vlasti koju predvodi SNS.\nNa skupu je ukazano i da ništa u vezi nelegalnog rušenje i maltretiranja građana u Savamali nije rešeno a oštro je kritikovan i projekat Beograd na vodi.\nMeđu okupljenima su bili lider pokreta Saša Janković, predsednik Socijaldemokratske stranke Boris Tadić, bivši predsednički kandidat Vuk Jeremić, predsednik Gradskog odbora Demokratske stranke Balša Božović kao i narodni poslanik iz Pokreta za spas Srbije Đorđe Vukadinović.


Predstavljanje knjige „Prijatelji iz savane“ Nikolete Novak u Domu Vukove zadužbine – Vukova zadužbina\nUčenici odeljenja 1/5 i 2/3 Ogledne osnovne škole „Vladislav Ribnikar“ posetili su 22. novembra 2018. godine Dom Vukove zadužbine i prisustvovali predstavljanju knjige „Prijatelji iz savane“, pisca za decu Nikolete Novak.\n„Prijatelji iz savane“ su zbirka ilustrovanih edukativnih priča u kojima su životinje likovi alegoričnih situacija o ljudskim manama karakterističnim za period detinjstva i odrastanja. Od majmuna će deca učiti o sebičnosti, od žirafe kako biti realan, a ne sa glavom u oblacima, od noja o stidljivosti, od zebre će naučiti da nije lepo ljutiti se, od lavića će učiti o mani tvrdoglavosti, a slonče će nam pokazati da nema razloga plašiti se. Knjigu je majstorski ilustrovao Aleksa Jovanović i tako joj dao visoku likovnu vrednost, a Udruženje likovnih umetnika primenjenih umetnosti i dizajnera Srbije (ULUPUDS) je nagradilo za najbolje oblikovanu dečju knjigu na 63. međunarodnom beogradskom sajmu knjiga.\nPromociji je prisustvovala i urednica Izdavačke kuće „Pčelica“ iz Čačka, izdavač ove knjige, gospođa Bojana Jovanović koja je učenicima na kraju druženja podelila poklone (raspored časova i blok za beleške), a petoro najbržih i najsnalažljivijih učenika su uspeli da osvoje i poklon knjigu jer su tačno odgovorili na kviz pitanja koja im je Nikoleta Novak postavila.\nPrvaci i drugaci iz OOŠ „Vladislav Ribnikar“ su uživali zahvaljujući pre svega gostoprimstvu i druženju koje im je priredila gospođa Ljiljana Simić, urednica Vukovog čitališta. Predstavljanju knjige „Prijatelji iz savane“ prisustvovali su i novinari „Politike“ koji će o ovom susretu objaviti na stranicama namenjenim najmlađima, u „Politici za decu“.\nUrednik 30. novembra 2018. 30. novembra 2018. Vukovo čitalište, Promocije\n← Radost čitanja, susretanja i pitanja\nNEMATERIJALNA KULTURA ŠUMADIJE →


Neto priliv stranih direktnih investicija, odnosno razlika između njihovog priliva i odliva, u septembru je iznosila 345,4 miliona evra, što je za 52,2 odsto više nego u istom periodu prošle godine, prenosi portal Cdm.\nUkupan priliv stranih direktnih investicija pao je 14,4 odsto u odnosu na uporedni period, što je rezultat pada vlasničkih ulaganja, navodi se u Biltenu CBCG. Iz zemlje se po osnovu ulaganja rezidenata u inostranstvo odlilo 19,7 miliona, dok su povlačenja investiranih sredstava nerezidenata u Crnu Goru iznosila 141,7 miliona evra.\nPriliv stranih direktnih investicija u formi vlasničkih ulaganja iznosio je 164,3 miliona evra, što čini 32,4 odsto ukupnih SDI. Od toga je u nekretnine uloženo 72,4 miliona, a u preduzeća i banke 91,9 miliona evra, naveli su iz CBCG.\nPrema njihovim podacima, priliv SDI u formi interkompanijskog duga iznosio je skoro 312 miliona evra, što je 32,7 odsto više nego u istom periodu 2019.godine.


Otvorene dveri kulture - InfoVranjske\nPublika počinje da shvata da muzej nije samo riznica prošlosti, već i vizija i misija kulturne budućnosti sredine u kojoj deluje\nU noći 19. maja, u Vranju je po peti put održana već tradicionalna kulturna manifestacija „Noć muzeja“. Narodni muzej u Vranju konzumentima kulture otvorio je svoje dveri na tri lokacije – u matičnoj kući, zgradi muzeja, zatim u Galeriji Narodnog muzeja i u Muzej kući Bore Stankovića. Manifestacija je otvorena i održana u isto vreme kao i ostale Noći muzeja u svetu, Evropi i širom Srbije. U manifestaciji je učestvovalo preko 3.000 muzeja.\n-Manifestacija „Noć muzeja“ – kaže Slađan Ivanović, direktor Narodnog muzeja u Vranju – u potpunosti je uspela i ispunila svoju svrhu. To pokazuje i broj posetilaca: po našoj evidenciji, bilo je 3.588 posetilaca, od čega najviše u Muzej-kući Bore Stankovića – 1.920, zatim u Galeriji Narodnog muzeja – 921, te u samoj zgradi muzeja – 747.\nPonuda je bila bogata i raznovrsna – u Galeriji, pored tekuće postavke „Ivo Andrić u diplomatiji“, u organizaciji Arhiva Jugoslavije i Istorijskog arhiva „31. januar“ iz Vranja održan je i koncert Muzičke škole „Stevan Mokranjac“ iz Vranja na klarinetu i violončelu, izložbe ilustratora Marka Stajića iz Vranja i Saše Dimitrijevića iz Niša, kao i prezentacija oružja iz istorijske zbirke Narodnog muzeja iz Vranja.\nU Muzej-kući Bore Stankovića, pored stalne postavke, predstavljena je i izložba fotografija „Borino Vranje u 19. veku“, te projekcija filma „Staro Vranje“, kao i odlomak „Mantafe“ iz predstave „Stari dani“ vranjskog pozorišta.\nU samoj zgradi Muzeja, pored stalne postavke iz etnologije i arheologije, publici je predstavljena i postavka „Pribojsko blago“ sa 150 novčića iz numizmatičke zbirke Muzeja.\n-To nije samo uspeh narodnog muzeja – kaže Slađan Ivanović – već i pokazatelj uspona celokupne vranjske kulture, s obzirom da su u manifestaciji učestvovali i drugi subjekti iz kulturnog miljea grada – Muzička škola, Arhiv, Pozorište. To, u stvari, nije bila „Noć muzeja“, već „noć kulture“. Zbog toga je značaj ove manifestacije nemerljiv – ona afirmiše kulturu, a posebno muzeje, na jedan drugačiji način; publika počinje da shvata da muzej nije samo riznica prošlosti, već i vizija i misija kulturne budućnosti sredine u kojoj deluje. Osim toga, velika je tekovina ove manifestacije i decentralizacija kulture i kulturnih dešavanja širom Srbije.


Jeftini letovi iz Petroline - Avio karte Petrolina - eSky.ba\nPretražite letove iz Petroline\nProvjerite najbolje ponude letova iz Petroline\n✔ Postoje li posebne ponude za letove iz Petroline na eSky.ba?\n✔ Mogu li se pobrinuti za osiguranje prilikom rezervacije leta iz Petroline?\n✔ Ako rezerviram let iz Petroline, mogu li rezervirati ujedno i smještaj?\n✔ Koje avio-kompanije nude letove iz Petroline?\nBudite sigurni, da na eSky.ba ponuda letova iz Petroline uključuje ne samo niskotarifne avio-kompanije, već i one koje su specijalizirane za visoki standard.\nKorisne informacije o aerodromima\tu Petrolini\nPopularne avio kompanije iz Petroline\nJeftini letovi za Brazil Jeftini letovi iz Brazila Jeftini letovi za Curitibu Jeftini letovi iz Curitibe Jeftini letovi za Campinas Jeftini letovi iz Campinasa\nJeftini letovi za Armeniju Jeftini letovi iz Armenije Jeftini letovi do Hefei Xinqiao Jeftini letovi od Hefei Xinqiao